Bakıda tarixi abidə zibilliyə çevrildi - FOTO » Xeberfakt.az\nBakıda tarixi abidə zibilliyə çevrildi - FOTO\nBakının Kürdəxanı kəndində 17-ci əsrdə tikilmiş “Hacı Zeynal” hamamı yerli sakinlər tərəfindən acınacaqlı vəziyyətə salınıb. Sakinlər tarixi əhəmiyyətli memarlıq və mədəniyyət abidəsi kimi dövlət tərəfindən rəsmi mühafizə olunan hamamı zibilxanaya çeviriblər.\nMədəniyyət Nazirliyi Yanında Mədəni İrsin Qorunması, İnkişafı və Bərpası üzrə Dövlət Xidmətinin Beynəlxalq və İctimaiyyətlə əlaqələr sektorunun müdiri Nuridə Allahyarova yaranmış acınacaqlı vəziyyətlə bağlı sosial şəbəkə səhifəsində paylaşım edib:\n“Yerli sakinlər tərəfindən 2 gün əvvəl məişət tullantıları ilə çirkəndirilən memarlıq abidəmiz. Məişət tullantılarını o hamama düşmənlər atmayıb. Ətrafda yaşayan sakinlər atıb. Bu gün Dövlət Xidmətinin abidə mühafizəçiləri ilə yerli icra hakimiyyəti orqanının əməkdaşları ərazini tullantılardan növbəti dəfə təmizləyiblər”.\nN.Allahyarova vurğulayıb ki, abidəni qorumaq borcumuzdur:\n“Təkcə aidiyyəti qurumun borcu deyil, hər bir vətəndaşın borcudur. Sual oluna bilər ki, niyə nəzarət edilmir?! Nəzarət edilir. Abidə mühafizəçisi hər abidənin yanında 7/24 xidmət göstərmir”.\n“Ölkədə yerli əhəmiyyət kəsb edən bütün abidələrin ətrafı hasara alına, yanına da öz daxili məzuliyyətsizliyimizdən müdafiə üçün əməkdaş cəlb edilə bilməz. Dünyanın heç bir ölkəsində bütün abidələrə mühafizə xidməti ayrılmır. İctimai qınaq lazımdır! Sadəcə ayıb olsun!”, - deyə N.Allahyarova qeyd edib.\nQəbələdə zibilliyə vurulmuş od saatlarla sonra söndürülə bilindi... Video-Fotolar


Şakirə şikar kimi baxanlar - Komanda.az\nŞakirə şikar kimi baxanlar\n08/16/2020 | 12:16\nBizdə futbolçu niyə yetişmir? Bu sualın müzakirəsi həmişə fikirlərin haçalanmasına gətirib çıxarır. Kimisi AFFA-nı, kimisi klubları, kimisi azərbaycanlı mentalitetini, kimisi də şəraitsizliyi əsas gətirir. Mənim üçün isə futbolçunun inkişafının qarşısını alan əsas məsələ məhz xarakterdir. Hansı ölkədə olmasından asılı olmayaraq.\nDünən son illərdə əsas məşğuliyyətimizə, hətta həyat tərzimizə çevrilmiş sosial şəbəkədə “gəzərkən” qarşıma bir müsahibə çıxdı. Azərbaycan U-21 millisinin üzvü, “Sabah”ın gənc futbolçusu Şakir Seydiov klubunda ona şans verilməməsindən narazılıq edir, klubun yeni müqavilə təklifini qəbul etmədiyinə görə əvəzedici heyətə göndərilməsindən şikayətlənir.\nHəmişə azərbaycanlı futbolçuları geri salan, karyerasının axırına çıxan səbəblər üzərində baş sındırdığımdan, dərhal keçid linkinə daxil olub, müsahibəni oxudum. Artıq ürəyimdə futbolçunun yolunu kəsən şəxslərin qarasınca söylənməyə başlamışdım ki, futbolçunun ilk sözlərini oxuduqdan sonra fikrim dəyişməyə başladı.\nJurnalistin “nə baş verir” sualına gənc futbolçu “Jelko Sopiçin vaxtında oynamaq şansı qazanırdım. Sonra şou yaratmağa başladılar” cavabını verir. Ölkə çempionatını daim izləyən biri kimi, düzü, bu sözlər məni xeyli təəccübləndirdi. Ay Şakir, sən ki, hələ 20 yaşı tamam olmamış, ölkə futbolu ilə yaxından maraqlananları, bir də dost-tanışını çıxmaq şərtiylə heç kimin tanımadığı birisən. Axı kimin nəyinə lazımdır sənin ətrafında şou yaratmaq?\nNə isə, keçək məsələnin “şou” tərəfindən “biznes” tərəfinə. Futbolçunu əsas narazı salan məqam jurnalistlərin məsələyə baxışı olub (niyəsə buna təəccüblənmədim). Gəncimiz hansısa saytda klubla pul məsələsinə görə anlaşa bilmədiyi barədə xəbər görüb, “cin atına” minib:\n“Mətbuatda yazırlar ki, Şakir Seyidov yeni müqavilə imzalamaq üçün 6-7 min manat pul istəyib. Allaha and olsun ki, klubdan 1 manat belə, istəməmişik”.\nYaxşı, Şakir buna da inandıq. Bəs klubla problemin nədir? Niyə rəhbərliklə razılığa gəlib, sevimli məşğuliyyətinə qayıda bilmirsən? Futbolçumuzun verdiyi cavab:\n“Sadəcə, demişik ki, baş məşqçi yenidir, əvvəlcə bizi görsün, bəyənsə, müqaviləni yeniləyərik. Bəlkə heç bizi oynatmayacaq. Niyə indidən 3 illik müqaviləyə imza ataq?”\nYenə uyğunsuzluq var. Ay Şakir, axı mətbuatda sənin əvəzedici komandaya göndərilməyin barədə xəbərlər çıxanda “Sabah”ın başında xorvat Jelko Sopiç dururdu. Hansı ki, bu məşqçi sənin kimi 10 futbolçu arzulayırdı. Axı sən Sopiç baş məşqçi ola-ola “yeni baş məşqçi məni görsün” sözünü necə deyə bilərdin? Burdan da belə çıxır ki, Şakirin klub rəhbərliyinin yeni təklifini qəbul etməməsində başqa amil rol oynayıb. Futbolçunun sözlərinə görə, pul deyil. Bəs nə? Bu barədə isə futbolçu heç nə demir.\nŞakirin dediklərindən belə çıxır ki, futbolçunun kluba əvvəl başqa şərti olub. “Sabah”da baş məşqçi dəyişikliyi olub, komanda Qəbələdə məşqlərə başladıqda, kənarda qaldığını, qatarın artıq getdiyini görüb, “valı dəyişib”.\nFutbolçunun dediklərində maraqlı nüanslardan biri də özü barədə “biz” deyə bəhs etməsidir. Bu da əslində dediklərinin futbolçunun özünə yox, başqasına aid olduğu şübhəsi yaradır. Elə fikir yaranır ki, kimsə hansısa məqsədlə bu gəncdən öz məqsədləri üçün istifadə edir. Məqsədləri nədir, babalı öz boyunlarına.\nŞakir xüsusi istedada malik gənc olmasa da, izlədiyim qədəriylə, oynadığı matçlarda meydanda canını qoyub, mübarizə aparıb. Bir çox azərbaycanlı futbolçu kimi onda da anadangəlmə istedaddan çox, döyüşkənlik, əzmkarlıq xüsusiyyətləri ön plana çıxır. Buna görə, onun “oynamaq istəyirəm” sözlərindəki səmimiyyətə tam inanıram. Ancaq “niyə oynamırsan” sualına cavabları, bir çox yerli futbolçu kimi, özünü yox, başqalarını, əsasən də ona Premyer Liqada debüt şansı verən (özü də cəmi 17 yaşında, “Qarabağ” kimi komanda ilə oyunda) klubu günahlandırması təəssüf doğurur.\nƏn çox təəssüf doğuran amil isə bunların futbolçunun öz fikirlərinin olmamasıdır. Kimsə, hansısa məqsədlə gənc futbolçunun əvəzinə danışır və ya danışdırır, əziyyətini isə məhz o çəkir.\nP. S. Müasir futbolda Kilian Mbappe, Ansu Fati kimi “ağzından süd iyi gələn” yeniyetmə, super istedadlı futbolçu nümunələri var. Onlar heç vaxt şikayətlənməyib, mətbuatın ətraflarında şou yaratmasına imkan verməyiblər. Şans veriləndə meydana çıxıb oynayıblar, özlərini sübut etmək üçün dəridən-qabıqdan çıxıblar. Kaş bizim futbolçular da başlarını yuxarı qaldırıb, başqalarından nəsə öyrənmək istəyəydilər. Bax, onda mövzu mütləq futbol olardı, Şakir Seyidovun dediyi kimi, şou yox.\nTagsJelko SopiçSabah Futbol KlubuŞakir Seyidov\n“Zirə”də yeni hücumçu – Rəsmi\n“Biz taktiki mübarizədə qalib olduq” – “Lion”un baş məşqçisi


Trend-in məlumatına görə, Borisovun və bəzi astronomların hesablamalarına əsasən, yeni obyektin orbiti inanılmaz dərəcədə yüksək ekssentrisitetə - 3-ə bərabər olması, onu ekssentrisiteti 1,2-ə bərabər olan ulduzlararası Oumuamua asteroidindən daha da təəccüblü edir. Kiçik Planetlər Mərkəzi tərəfindən yeni kometin kəşfi rəsmi olaraq qəbul edilənə qədər bir çox astronomlar mövcud hesablamaların doğru olmasına şübhə edirdilər. Müvəqqəti olaraq gb00234 kimi təyinat almış komet haqqında məlumat Kiçik Kometlər Mərkəzinin saytında artıq mövcuddur. Günəş sisteminin digər cisimləri kimi, kometlər bir qayda olaraq, 1-dən az eksentrisitetə malik elliptik orbitlərdə hərəkət edirlər. Günəş ətrafında kometlərin dolanma periodu yüz illərlə ola bilər, lakin bütün kometlər gec-tez qayıdırlar.\n17 Sentyabr 2019 17:30 455


Ordubad rayonunda Rabitə Evi və Yeni Nəsil Telekommunikasiya Sistemi istifadəyə verilib\nNaxçıvan Muxtar Respublikası Ali Məclisinin Sədri Vasif Talıbov və “Huawei” şirkətinin Mərkəzi Asiya və Qafqaz ölkələri üzrə vitse-prezidenti James Chen açılışı bildirən lenti kəsmişlər.\nNaxçıvan Muxtar Respublikasının rabitə və yeni texnologiyalar naziri Rövşən Məmmədov çıxış edərək demişdir ki, bu gün muxtar respublikada tam kəsintisiz telekommunikasiya sistemi mövcuddur. Naxçıvanın beynəlxalq trans avrasiya fiber-optik magistrallarına ikitərəfli çıxış təmin edilib. Azərspace peyki üzərindən isə 3-cü alternativ rabitə kanalları yerləşdirilmişdir. Hazırda muxtar respublikanın əsas və alternativ magistral telekommunikasiya xətlərinin 1600 kilometri fiber-optik xətlərdir. Fiber-optik kabel xətləri üzərində qurulan iritutumlu telekommunikasiya şəbəkələri elektron hökumət, bank, maliyyə, vergi, təhsil, səhiyyə və digər sahələr üzrə elektron xidmətlərin təşkilinə imkan verir. Muxtar respublikanın hazırda qlobal internet sisteminə dördtərəfli çıxışı vardır. Bütün yaşayış məntəqələri genişzolaqlı sabit və 4-cü nəsil mobil internet xidmətləri ilə təmin edilib. 2010-cu ildən muxtar respublika ərazisində mövcud telefon sisteminin rekonstruksiyasına başlanmışdır. Bu günə qədər layihənin 4 mərhələsi başa çatdırılmışdır. Ordubad rayonu ərazisində mövcud avtomat telefon stansiyalarının rekonstruksiyası da bu sahədə görülən işlərin davamıdır.\nHuawei şirkətinin Mərkəzi Asiya və Qafqaz ölkələri üzrə vitse-prezidenti James Chen çıxış edərək demişdir: Naxçıvanda yeni texnologiyaların tətbiqi sahəsində böyük nailiyyətlər qazanılıb. Ordubad rayonunda yeni nəsil telekommunikasiya sistemlərinin açılışı bunu bir daha təsdiq edir. “Huawei” şirkəti Azərbaycanda fəaliyyətinə 16 il bundan əvvəl – 2002-ci ildə Naxçıvan Muxtar Respublikası Rabitə və Yeni Texnologiyalar Nazirliyi ilə əməkdaşlıqla başlamışdır. Muxtar respublikada əhalini yüksəksürətli mobil və stasionar internetlə təmin edən 4G mobil şəbəkəsinin, məhdud fiziki imkanlı uşaqlar üçün distant təhsil sisteminin qurulması, 18 tələbənin Çin Xalq Respublikasında təlim keçməsi, “Qədim və müasir Naxçıvan” kitabının çapı uğurlu əməkdaşlığın nəticəsidir. “Huawei” şirkəti bundan sonra da muxtar respublikada yeni texnologiyaların tətbiqi, elektron təhsil və digər sahələrdə əməkdaşlığı davam etdirmək niyyətindədir. James Chen yeni texnologiyaların tətbiqi və inkişafına göstərdiyi qayğıya görə Ali Məclisin Sədrinə minnətdarlıq etmişdir.\nOrdubad Rayon Rabitə İdarəsinin əməkdaşı Dilşad Məmmədova demişdir: Mən uzun illərdir ki, rabitə sahəsində çalışıram. Kollektivimiz heç vaxt bugünkü qədər müasir və rahat iş şəraiti ilə təmin olunmayıb. İstər müasir binanın tikilib istifadəyə verilməsi, istərsə də yeni nəsil telekommunikasiya sistemlərinin qurulması muxtar respublikada rabitənin inkişafına göstərilən qayğının ifadəsidir. Artıq Ordubad rayonunun bütün yaşayış məntəqələrində insanlar ən müasir rabitə xidmətindən istifadə edəcəklər. Bu isə o deməkdir ki, rayonumuzda tək bir sahə inkişaf etmir, ümumilikdə, insan amilinə böyük dəyər verilir. Dilşad Məmmədova yaradılan şəraitə görə Ordubad rayon rabitəçiləri və sakinləri adından Ali Məclisin Sədrinə minnətdarlığını bildirmişdir.\nNaxçıvan Muxtar Respublikası Ali Məclisinin Sədri Vasif Talıbov Ordubad rayonunda Rabitə Evinin və 11 min 300-dən artıq nömrə tutumu olan 35 yeni nəsil telefon stansiyasının istifadəyə verilməsini əlamətdar hadisə kimi dəyərləndirmiş, bu münasibətlə Ordubad rayonunun əhalisini təbrik edərək demişdir: Ölkəmizdə bütün sahələr inkişaf edir. Bu inkişafın nəticəsidir ki, Azərbaycan dünyanın inkişaf etmiş ölkələri sırasında öz layiqli yerini tutmuşdur. Ordubad rayonunda istifadəyə verilən yeni nəsil telefon stansiyaları dünya səviyyəli şirkət olan “Huawei” şirkətinin ən müasir avadanlıqları hesabına qurulmuşdur. Bu da ölkəmizin inkişafının göstəricisidir. Bu inkişafa isə ümummilli liderimiz Heydər Əliyevin müəyyənləşdirdiyi xəttin ölkə Prezidenti tərəfindən uğurla davam etdirilməsi nəticəsində nail olunmuşdur. Çünki ölkəmizdə iqtisadi inkişaf, sabitlik və dövlətin sosialyönümlü siyasəti olmasaydı, bu işləri həyata keçirmək də mümkün olmazdı.\nAli Məclisin Sədri demişdir: Ordubad rayonunun rabitəçiləri qurulanları qorumalı, onlardan uzun müddət və səmərəli istifadə etməli, əhaliyə nümunəvi xidmət göstərməlidirlər. Qurulanların nəticələrini hər bir sakin öz gündəlik həyatında hiss edəcəkdir. Yeni sistem insanlara rahatlıq, müasirlik gətirəcəkdir. Yeni nəsil avtomat telefon stansiyalarının qurulmasında yerli mütəxəssislərlə yanaşı, “Huawei” şirkətinin də əməkdaşları iştirak etmişdir. Muxtar respublikamızda müasir rabitə sistemlərinin qurulmasında və yeni texnologiyalara əsaslanan sosialyönümlü layihələrin həyata keçirilməsində “Huawei” şirkəti yaxından iştirak etmişdir. Bundan sonra da “Huawei” şirkəti ilə əməkdaşlıq davam etdiriləcəkdir.\nAli Məclisin Sədri müasir rabitə sistemlərinin qurulmasında göstərdikləri dəstəyə görə “Huawei” şirkətinin kollektivinə muxtar respublika hökuməti və əhalisi adından təşəkkürünü bildirmişdir.\nHazırda rayon üzrə 35 avtomat telefon stansiyası vasitəsilə 8 min 261 abonentə rabitə xidməti göstərilir. Rayonda Mərkəzi Poçt və 25 kənd poçt məntəqəsi fəaliyyət göstərir. Bütün poçt məntəqələri kompüterləşdirilib və POS-terminallar quraşdırılıb. Poçt bölmələrində ənənəvi xidmətlərlə yanaşı, kommunal ödənişlərin, üzvlük haqlarının, sığorta haqlarının, dövlət yol polisi cərimələrinin, bələdiyyə rüsumlarının və kredit ödənişlərinin aparılması, pensiya və sosial yardımların paylanması təşkil olunmuşdur. Bundan başqa, poçt məntəqələrində itmiş əşyaların sahibinə çatdırılması, elektron imzanın sertifikat xidməti və “Naxtel” müştəri xidmətləri fəaliyyət göstərir.\nSonra “Huawei” şirkətinin baş vitse-prezidenti xanım Ami Linin video-müraciət vasitəsilə təbrikləri təqdim olunmuşdur. Ami Lin video-müraciətdə muxtar respublikada yeni texnologiyaların inkişafı sahəsində görülən işlərin təqdir olunduğunu, “Huawei” şirkətinin muxtar respublika ilə əməkdaşlığa mühüm əhəmiyyət verdiyini bildirmiş, göstərilən dəstəyə görə minnətdarlıq etmişdir.\nNaxçıvan Muxtar Respublikasının rabitə və yeni texnologiyalar naziri Rövşən Məmmədov Yeni Nəsil Telekommunikasiya Sistemi barədə məlumat vermişdir. Qeyd olunmuşdur ki, bu gün muxtar respublikada istismar olunan 190 avtomat telefon stansiyasından 151-i və ya 80 faizi yeni nəsil texnologiyalara əsaslanır. Abunəçilərin 84 faizi yeni nəsil telefondan istifadə edir. 2017-ci il martın 29-da Naxçıvan Muxtar Respublikası Rabitə və Yeni Texnologiyalar Nazirliyi ilə Çin Xalq Respublikasının “Huawei” şirkəti arasında bağlanmış müqaviləyə əsasən Ordubad rayonundakı mövcud avtomat telefon stansiyalarının rekonstruksiyasına başlanmış, ümumi tutumu 11 min 344 nömrə olan 35 yeni nəsil telefon stansiyası qurulmuş, 10 qovşaq yaradılmışdır. Əsas və alternativ fiber-optik kabel xətləri üzərində tam kəsintisiz telekommunikasiya əlaqələrinin təmin edilməsi üçün Şərur-Naxçıvan və Naxçıvan-Babək-Culfa-Dəstə-Ordubad məntəqələri arasında rəqəmsal transmissiya avadanlıqları qurulmuşdur. Yeni sistem vasitəsilə sakinlərə telefon, videotelefon, İP televiziya, genişzolaqlı internet, qapalı virtual şəbəkələr və 23 adda əlavə servis xidmətləri təklif ediləcəkdir. Həmçinin bu gün Ordubad rayonunda 4-cü nəsil “Naxtel” mobil operatorunun bütün yaşayış məntəqələrini əhatə edən 16 baza stansiyası mövcuddur.


Fransa və Azərbaycan prezidentləri Leyla Yunus və Rauf Mirqədirovla bağlı sualı cavablandırıblar – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\n“Mən həmişə insan hüquqları mövzusuna da toxunuram və bu, xüsusilə də Fransanı, Fransa xalqını maraqlandıran bir məsələdir. Fransa bu dəyərlərə yüksək qiymət verdiyinə görə və yaxşı münasibətləri qoruyub saxlamaq üçün biz bütün suallar haqqında müzakirələr apardıq”. Trend-in məlumatına görə, bunu Bakıda Fransa Prezidenti Fransua Olland Azərbaycan Prezidenti İlham Əliyevlə birgə keçirdiyi mətbuat konfransında jurnalistin hüquq müdafiəçisi Leyla Yunus və jurnalist Rauf Mirqədirovla bağlı sualını cavablandırarkən deyib.\nPrezident İlham Əliyev isə sualı cavablandırarkən bildirib ki, Azərbaycanda insan hüquqları ilə bağlı vəziyyət müsbətdir, bütün fundamental azadlıqlar – söz, vicdan, mətbuat, sərbəst toplaşma azadlıqları təmin edilir.\nDövlət başçısı qeyd edib ki, Azərbaycanda heç kim siyasi baxışlarına görə təqib edilmir və Azərbaycanda internet azaddır, heç bir məhdudiyyət yoxdur, əhalinin 70 faizi internetdən istifadə edir: “Yəni siyasi islahatlar bizim üçün çox vacibdir, çünki biz ölkəmizi müasirləşdiririk, müasir, güclü Azərbaycan qururuq və Fransa kimi demokratiyanın böyük ənənələri olan ölkə ilə bu məsələlərdə daim bir yerdəyik, müzakirələr aparılır”.


“Bu xəbər doğru olarsa, avtomobil bazarında qiymət...”\naccess_time15/07/2019 15:30 folder_openİqtisadiyyat\n“Gömrük rüsumlarındakı güzəştlər avtomobil bazarında canlanma yaradacaq”.\nBunu “Sherg.az”a maşın bazarındakı vəziyyəti dəyərləndirərkən ekspert Elməddin Muradlı bildirib.\nOnun sözlərinə görə, son zamanlar ölkənin avtomobil bazarında yeni avtomobillərə tələbat artıb:\n“ İnsanlar əsasən ikinci əl, nisbətən az istifadə olunmuş maşınlara üstünlük verir. Ümumi olaraq bazarda vəziyyət normaldır. Bəzi günlər alıcılıq qabiliyyəti yaxşı olsa da, bəzən bazarda durğunluq hiss olunur.\nHəmçinin internet üzərindən apardığımız müşahidələr göstərir ki, satışa 12-13 minə qoyulan avtomobillər indi min manat aşağı qiymətə təklif olunur.\nÇünki, yay aylarında insanlar istirahətə getdiyinə görə, bazarda alıcılıq qabiliyyəti aşağı düşür. Fikrimcə, avtomobil bazarında canlanma əsasən sentyabr-oktyabr aylarında müşahidə olunur. Bu dinamika əsasən avtomobil alverçilərinin xeyrinə olur. Yəni, onlar bu vaxtlar ucuz qiymətə köhnə maşınları alır, müxtəlif kosmetik dəyişikliklər edərək baha qiymətə sentyabr ayında bazara çıxarır.\nDaha çox bu kimi faktorlardan dolayı qiymət dinamikası tarazlıq yarada bilmir. Eyni zamanda son vaxtlar bazarda gömrük rüsumlarının dəyişməsi ilə bağlı informasiya yayılıb. Söyləntilərə görə ,rüsumlarda müəyyən gözəştlər olacaq. Əgər bu xəbər doğru olsa, bazarda alıcılıq qabiliyyəti artar, insanlar yeni avtomobillərə daha çox üstünlük verər.\nAmma hazırda köhnə avtomobillərin qiyməti ucuz olduğuna görə daha çox satılır. Bazarda qiyməti 15 min manata qədər olan maşınların alqı-satqı prosesi daha aktivdir. Havaların isti keçməsi ilə bağlı olaraq daha çox konfortlu avtomobillərin köhnələrinə, yəni qiyməti aşağı olanlarına üstünlük verilir”.


APA - Elmar Məmmədyarov Aİ-nin ali nümayəndəsi ilə görüşüb\n14 May 2018 / 20:45\nAzərbaycan XİN rəhbəri Avropa İttifaqının ali nümayəndəsi ilə görüşüb\nXarici işlər naziri Elmar Məmmədyarov Brüsselə səfəri çərçivəsində Avropa İttifaqının xarici siyasət və təhlükəsizlik məsələləri üzrə ali nümayəndəsi Federika Mogerini ilə görüşüb.\nNazirliyin mətbuat xidmətindən APA-ya verilən məlumata görə, görüşdə Azərbaycan və Avropa İttifaqı arasında əlaqələrin inkişafına dair ətraflı fikir mübadiləsi aparılıb.\nE.Məmmədyarov həmsöhbətə Ermənistan-Azərbaycan münaqişəsinin həlli prosesi barədə məlumat verərək 15 may tarixində Parisdə ATƏT-in Minsk qrupunun həmsədrləri ilə görüşəcəyini deyib. O, Azərbaycanın ərazi bütövlüyü və suverenliyinin dəstəklənməsinə dair Avropa İttifaqının mövqeyinin yüksək qiymətləndirildiyini nəzərə çatdırıb.\nGörüşdə regional və beynəlxalq gündəlikdə duran məsələlər ətrafında fikir mübadiləsi aparılıb.\nAzərbaycan və Hindistan Hökumətlərarası Komissiyasının tərkibi dəyişdirilib\nMissisipi ştatının paytaxtında 28 may “Azərbaycan Milli Günü” elan edilib\nPrezident İlham Əliyev Niderland Krallığı Senatının sabiq sədrini qəbul edib - YENİLƏNİB\nİranda Azərbaycan Xalq Cümhuriyyətinin 100 illiyi qeyd olunub\nAzərbaycan prezidenti Malayziya baş nazirinə məktub göndərib\nElmar Məmmədyarov NATO baş katibinin xüsusi nümayəndəsi ilə görüşüb\nDağlıq Qarabağda olmuş avropalı siyasətçi adının "qara siyahı"ya salınmamasını xahiş edib\n22:41 17 İyul\nBakıda dənizdə batan iki nəfər xilas edilib\n22:23 17 İyul\n22:07 17 İyul\nBMT-nin Beynəlxalq məhkəməsi İranın ABŞ-ın sanksiyalarına dair iddiasını qəbul edib\n21:00 17 İyul\n20:36 17 İyul\nNazirlik: "Dənizdə batmış gəncin cəsədini xilasedici çıxarıb"\n20:09 17 İyul\n19:08 17 İyul\nNazirlik: "Dənizdə batmış gəncin cəsədini xilasedici çıxarıb...


ÖMRÜNÜ NASİST KAMERASINDA BİTİRƏN FƏDAKAR ŞAİR – Azərbaycan Ruznaməsi\nÖMRÜNÜ NASİST KAMERASINDA BİTİRƏN FƏDAKAR ŞAİR\nMusa Cəlil (Zalilov) 2 fevral 1906-cı ildə Orenburq vilayətinin Şarlık rayonunun Mustafın kəndində anadan olub. Əvvəlcə Mustafın kənd ibtidai məktəbində, 1913-1918-ci illərdə isə Orenburq şəhərində fəaliyyət göstərən “Hüseyn” mədrəsəsində təhsil alıb. O, uşaq yaşlarında ikən atadan yetim qalmış Musa Cəlil, ailəni dolandırmaq məqsədi ilə ağır zəhmətə qatlaşmağa məcbur olub.\nMusa Cəlil ilk şeirini 8 yaşında yazıb. Şeirləri ilk dəfə 1919-cu ildə dərc olunub. M.Cəlil 1919-cu ildə komsomol sıralarına daxil olmuş, komsomol fəalı kimi tanınıb. O, Rusiyanı bürüyən vətəndaş müharibəsinin faciələrini gözləri ilə görüb, gənc olmasına baxmayaraq, siyasi proseslərin önündə gedib. 1921-ci ildə ölkədə kütləvi aclığın başlaması nəticəsində M.Cəlil doğma kəndini tərk edir və Kazan şəhərinə köçür. O, 1923-cü ildə Kazanda rabfaka (fəhlə fakültəsi) daxil olur, 1927-ci ilə qədər Orsk və Orenburq komsomol təşkilatlarında çalışır. M.Cəlil 1927-1931-ci illərdə Moskva Dövlət Universitetinin ədəbiyyat fakültəsində təhsil alıb. Universiteti bitirdikdən sonra əvvəlcə “Balaca dostlar” adlı tatar uşaq jurnalının redaktoru, daha sonra “Kommunist” qəzetinin redaktor müavini olub. Bu dövrdə o, intensiv şəkildə yaradıcılıqla məşğul olub, müəyyən sayda şeir, poema, mahnı mətni, ballada, opera librettosu və publisistik əsərlər yazıb. Musa Cəlil 1935-1938-ci illərdə Tatarıstan Dövlət Opera Studiyasında, 1939-cu ildən 1941-ci ilə qədər Tatarıstan Yazıçılar İttifaqının sədri vəzifəsində işləyib. Böyük Vətən müharibəsinin başlaması ilə əlaqədar 1941-ci ildə cəbhəyə gedib, Volkov cəbhəsinin orqanı olan “Otvaqa” qəzetində cəbhə müxbiri vəzifəsində çalışıb.\nM.Cəlil 25 iyun 1942-ci ildə Volkov cəbhəsinin Qluxar Krest çayı sahilində partlayış dalğası nəticəsində ayağından yaralanır, faşistlərə əsir düşüb. Vətənpərvər şair 1942-ci ildə Çuss, 1943-cü ildə Radom-Yedlina, 1944-cü ildə Tegel və s. düşərgələrində məhbəs həyatı keçirsə də, işgəncələrdən qorxmayaraq Qumerov familiyası altında gizli şəkildə fəaliyyət göstərir, əsirlərin düşərgədən qaçmasına kömək göstərir.\nMoabit zindanxanası Musa Cəlil üçün daha çox işgəncə və sınaq meydanı olur. Müharibədən sonra onun kamera yoldaşlarının Moabit ölüm zindanında şairin işgəncələr qarşısında qeyri-adi dözümlüyü və iradə möhkəmliyi haqqında dediklərinə heyrət doğurmamaq qeyri-mümkündür. Musa Cəlil anti-faşist təbliğatı aparmasına və əsirlərin kütləvi şəkildə düşərgədən qaçmasını təşkil etdiyinə görə ölüm cəzasına məhkum edilir, 25 avqust 1944-cü ildə Pletsenze həbsxanasında gilyotin üsulu ilə başı kəsilir. Lakin müharibədən sonra ona vətən xaini damğası vurulur, ailə üzvləri Tatarıstandan sürgün edilir. Xoşbəxtlikdən Musa Cəlilin ölüm düşərgələrində yazdığı şeirlər itmir, onların bir qismi məhbəs yoldaşları tərəfindən qorunub saxlanılır. 1946-cı ildə şəxsiyyəti haqqında məlumat verməyən bir şəxs onun şeirlərini Tatarıstan Yazıçılar İttifaqına təqdim edir. 1949-cu ildə M.Cəlilin belçikalı əsir yoldaşı Andre Timmermans şairin ərəb əlifbası ilə yazılmış şeirlərini (M.Cəlil bu şəxsə bir neçə şeir həsr edir) SSRİ-nin Brüsseldəki səfirliyinə çatdırır, onun anti-faşist fəaliyyəti barədə məlumat verir. 1956-cı ildə M.Cəlilə bəraət verildiyi üçün vətən xaini damğası üzərindən götürülür, əsərlərinin çapına, bədii irsinin tədqiqinə qoyulan qadağalar ləğv edilir. Musa Cəlilin əsirlikdə bir yerdə olduğu həmyerlisi Qimran Təlqətov 1956-cı ildə onun şeirlər kitabını çap edir. Musa Cəlil 1956-cı ildə Sovet İttifaqı Qəhrəmanı adına, Moabit zindanxanasında yazdığı şeirlər əsasında 1957-ci ildə çap olunmuş kitabına görə isə Lenin mükafatına layiq görülür.\nMusa Cəlil XX əsr tatar ədəbiyyatında lirik şeirlər, epik poemalar, librettolar, felyetonlar və publisistik əsərlər və s. müəllifı kimi şöhrət tapmış, əməlləri ilə qəhrəmanlıq, dözüm və Vətənə sədaqət simvoluna çevrilib. Təsadüfi deyil ki, Azərbaycanın xalq şairi S.Vurğun M.Cəlilin qəhrəmanlıq taleyini Bayronun, Petefinin və Yulius Fuçikin taleyi ilə eyniləşdirib, yaradıcılığı və hünərpərvər ölümü ilə ölməzliyə qovuşduğunu qeyd edib.\nM.Cəlil lirikası tatar poeziyasının zirvəsi hesab olunur. Onun lirikasının siyasi tutumu olduqca böyükdür. Uşaqlıq dövrünün keşməkeşləri, vətəndaş və Böyük Vətən müharibəsinin faciələri Musa Cəlil yaradıcılığında ağrı qatı əmələ gətirib, siyasi pafosu gücləndirmiş, onu tribun şairə çevirib.\nMənim həyatım-xalqın nəğəsi,\nM.Cəlil böyük amal şairidir. O, özünü insanlığm əsgəri hesab edir. Azadlıq yolunda mübarizə aparmaqdan qorxmayan şair qul olmaqdansa, ölməyi üstün tutur. M.Cəlilin 15 yaşmda yazdığı “Müqəddəs diləklər” şeirində üsyankar şairin ictimai-siyasi baxışlarının yetkinliyi açıq-aşkar hiss olunur:\nAzad bir qüşətik, qalxıb uçarıq,\n“Moabit dəftəti” şeirlər silsiləsi M.Cəlil yaradıcılığının zirvəsi və şairin qəhrəmanlıq ruhunun təcəssümüdür. 1942-1944cü illərdə həyatla ölüm arasında qələmə alınmış bu silsilədə vətənə sədaqət, qələbəyə inam, düşmənə nifrət hissləri poetik ümumiləşmədə əksini tapa bilib. Bu silsiləyə daxil olan “Yaz gələr”, “Elim-obam”, “Oğluma”, “Yaz iməciliyi” və s. kimi onlarla şeirlərdə vətən gözəlliklərinin tərənnümü ilə yanaşı, yurd həsrəti, vətənə qovuşmaq istəyi özünəməxsus ifadədə diqqəti cəlb edir, oxucunu təsirləndirə bilir.\nBahar günəşini arzulamaqda…\n“Moabit dəftəri” şeirlər silsiləsində şair qəlbinin dərinliklərində yer alan vətən sevgisini görməmək mümkün deyil. Qəribədir ki, M.Cəlil bu gündən sabaha yaşamaq ümidini itirsə də, qələbəyə olan inamını itirmir, düşmənin məğlub olacağına şübhəsiz yanaşır. Düşmən önündə əyilməməyi, vətən andına sadiq qalmağı, yurd üçün qurban getməyi hər şeydən uca tutan şair “Quşcuğaz”, “Yalnız, yalnız azadlıq”, “Mənim nəğmələrim”, “Azadlıq” və s. şeirlərində əsl vətəndaş mövqeyini nümayiş etdirir, bir növ “nəğmələri ilə düşməni məhv etməyi” bacarır:\nAzad yaşamağı öyrətdi nəğməm,\nÖlərkən əyilmə! söylədi təkrar.\nQəmli bir nəğməydi həyatım mənim,\nElə ölümüm də bir nəğmə olar.\nMusa Cəlil şeirlərində düşmənə nifrət hissi ümumbəşəri səciyyə daşıyır. Müharibələrə, qan tökməyə etiraz, haqqın qələbəsinə inam onun poeziyasında şair idealı kimi səslənir:\nQoy düşmən bilsin ki, içdiyi qanlar,\nAxıtdığı yaşlar, kəsdiyi başlar.\nDönər intiqamın od qılıncına\nOdu öz başına yağmaya başlar.\nMusa Cəlilin müharibə dövrü yaradıcılığında ailə-məişət və sevgi mövzulu şeirləri daha çox şairin qəlbinə hakim kəsilən lirik duyğularının tərənnümünü əks etdirir. İlk baxışdan adama elə gəlir ki, Musa Cəlil bu şeirləri qələminə tikan sarılmış ölüm düşərgələrində yox, sanki müharibəsiz dünyanın sakit guşələrindən birində, ruhən bağlı olduğu azad vətənində qələmə alıb:\nAylı bir gecədə, çay qırağında,\nYenə canan ilə qoşayıq, qoşa.\nSarılır boynuma, oxşayır məni,\nBəxtəvər olmuşuq, verib baş-başa.\nAçıram gözümü, gözəldir dünya,\nŞadlıq, şənlik saçır işıqlı aləm,\nUçmaq istəyirəm əngin səmaya\nElə bil həyata təzə gəlmişəm.\n(“’Sağalandan sonra”, 1943)\n“Moabit dəftəri” kitabında yer alan “Xədicə” şeirinin maraqlı mövzusu vardır: Bir gün Xədicə bağçaya gəzməyə gedir və gec qayıdır. Xədicənin bağçada gəzdiyini bilmədiyi üçün qarovulçu qapını bağlayır. Xədicə evə getmək üçün divardan aşmağa məcbur olur. Bu zaman onun paltarı ətək hissəsindən cırılır. O, səhər tezdən işə getdiyinə görə ətəyini tikə bilmir. Ətrafdakılar bunun təzə dəb olduğunu zənn edib, öz ətəklərini həmin hissədən kəsib geyməyə başlayırlar. Şeirin son iki bəndində “yeni dəb macərasının” poetik mənalandırılmasındakı incə yumor diqqətdən yayınmır.\nAy Xədicə, Xədicə!\nEvə qayıtdın gecə,\nBir günün içindəcə\nDəb çıxartdın gör necə!\nQızlar, gecə gəzməyin,\nƏtəkləri qısaldıb –\nDəbdir!- deyə çaşmayın!\n1943-cü ilin may ayında yazılmış “Aşiq və inək” şeirinin məzmununda sanki bir “Leyli və Məcnun” əfsanəsi yatır: Oğlanın sevdiyi qıza hədiyyə etdiyi gül dəstəsi pəncərədən aşağı atılır. Bu zaman bir başqa inək gülləri yeyir. Bunu görən oğlan əsəbiləşir. Amma biləndə ki, sevdiyi qız həmin inəyin südündən, qaymağından istifadə edir, öz nəfəsi və gülün ətri inəyin südünə qarışsın deyə inəyə yemək üçün gül dəstəsi gətirir:\nYığdım təzə çiçək, təzə hədiyyə,\nÖpdüm qaşqasından: Buyur, dedim, ye!\nMusa Cəlil poeziyasının mövzu dairəsi genişdir. Zindanda ölümün gözlə qaş arasındakı məsafəsi şairin sevib-sevilmək, yaşamaq duyğularının ahəngini poza bilməyib. Ona görə də bu poeziyada onun belçikalı dostu Andre Timmermansa (“Yeni il dəftərləri”, “Hədiyyəm”), yuxularında, xəyallarında görüşdüyü, bağrına basdığı övladlarına (“Zindanda yuxu”, “Ana bayramı” və s.), məhəbbətin tərənnümünə (“Sevgilimə”, “Əzizim”, “Bəla”, “Qızın sevib seçdiyi”, “Sevgi”, “Bir qıza”, “Aşiq və inək”) və s. həsr etdiyi şeirlərində həyatdan zövq alan, yaşamaq eşqi ilə çırpınan ürəyinin döyüntülərini nəinki hiss edir, həm də insanlara təsirinin şahidinə çevrilirik.\nÜzmə ümidini, məni gözlə sən.\nƏgər məni sevsən, məni gözləsən.\nMusa Cəlilin bədii irsi tatar xalqının milli-mənəvi dəyərlərini zənginləşdirmiş, əbədiyaşar sənət nümunəsinə çevrilib.


Yerə düşən qiymətlər: Vaxtilə göylə gedənlər bu gün əlacsız qalıb - 15.04.2020, Sputnik Azərbaycan\nKirayə bazarında qiymətlərin artımı mümkün deyil. Çünki hazırda bazarda tələb təklifi ciddi şəkildə üstələyir 15.04.2020, Sputnik Azərbaycan\n22:08 15.04.2020 (Yenilənib: 22:58 16.11.2021)\nKirayə bazarında qiymətlərin artımı mümkün deyil. Çünki hazırda bazarda tələb təklifi ciddi şəkildə üstələyir\nBAKI, 15 aprel — Sputnik. Martın 14-dən ölkədə koronavirusa qarşı xüsusi karantin rejiminin tətbiq edilməsi əmlak bazarına, xüsusilə kirayə bazarına öz təsirini göstərib. Mütəxəssislər bildirirlər ki, virusla əlaqədar olaraq evlərin çoxu boşaldığına görə, hazırda şəhərdə kirayə qiymətləri aşağı düşüb.\nƏmlak eksperti Elnur Fərzəliyev Sputnik Azərbaycan-a açıqlamasında bildirib ki, iş yerlərinin fəaliyyətinin dayandırılması ilə rayon qeydiyyatında olan vətəndaşların əksəriyyəti öz rayonlarına qayıdıb və kirayə evlər boş qalıb.\n"Demək olar ki, kirayə bazarı çöküb. Elə ev sahibləri var ki, vəziyyəti başa düşüb qiymətləri endirib, bəziləri isə endirim etmir, kirayənişindən evdən çıxmağı tələb edir. Hazırda buna görə çox boş ev var" – deyə E.Fərzəliyev qeyd edib.\nEkspert onu da vurğulayıb ki, küçəyə çıxmaq icazəli olduğu və şəhərdə daha çox sıxlıq müşahidə edildiyi üçün bəzi vətəndaşlar bağ evlərinə köçüb. Elə bu səbəbdən də bəzi ev sahibləri vəziyyətdən istifadə edib bağ evlərinin kirayə qiymətini artırır.\n“MBA Group" konsaltinq şirkətinin baş direktoru Nüsrət İbrahimov da bir müddət əvvəl da qeyd etmişdi ki, bağ evlərinin kirayəsində dinamika müşahidə edilir.\nOnun sözlərinə görə, kirayə bazarında dinamika şəhər mərkəzində sıfıra enib, kənarda, xüsusilə də bağ evlərində nisbətən canlanıb: "Çünki mərkəzdə əhali sıxlığı var. Kənarlaşdıqca sıxlıq aşağı düşür və xəstəlik üzrə risk göstəriciləri də azalır. Mərkəzdən kənar ərazilərə axın daha çox Mərdəkan, Şüvəlan, Bilgəh, Buzovna istiqamətindədir. Çünki bu ərazilərdə infrastruktur, nəqliyyat imkanları daha yaxşıdır".\nƏmlak məsələləri üzrə ekspert Elnur Azadov isə bildirir ki, daşınmaz əmlak adətən böyük şəhərlərdə 15-17 faiz arasında kirayə verilir. Bakı şəhərində bu göstərici maksimal həddədir: "Bu məsələ urbanizasiya ilə əlaqəlidir. Hər zaman kənd-rayon əhalisinin böyük şəhərlərə, xüsusilə Bakıya axını müşahidə edilib. Bu şəxslərin çoxu qeyri-rəsmi gəlirlər əldə etdiyi üçün indi böhran onların fəaliyyətinə təsir göstərib. Yəni bunların sayı həddindən artıq çoxdur. Düşünürəm ki, bu kimi şəxslər hazırda gəlirsiz qaldığı üçün bu da kirayə bazarına təsir göstərir".\n"Bu iqtisadi böhran həmin şəxslərin gəlirlərini dayandırdığı üçün onlar əvvəlki kimi kirayə pulunu ödəyə bilməyəcək. Hətta hazırda bir çox şəxslər var ki, onlar dövlətdən dəstək gözləyir. Əmlak sahibləri isə təbii ki, pullarını tələb edəcəklər" – deyən ekspert vurğulayıb ki, ticarət sahəsində bir çox obyekt sahibləri obyektlər işləmədiyinə görə güzəştlər edirlər.\nEkspertin sözlərinə görə, daşınmaz əmlakın 80%-i qeyri-rəsmi kirayə verilir: "Yəni rəsmi olduğu halda istər ticarət obyekti, istər ev sahibi dövlətə 14% vergi ödəməlidir. İnsanlar da vergi ödəməkdən yayınmaq üçün qeyri-rəsmi şəkildə evlərini kirayə verirlər. Əminliklə deyə bilərəm ki, bu rəqəm 80-90% arasında dəyişir".\nBurada isə əsas iki səbəb var: "Biri pandemiya səbəbilə yaşanan böhran, digəri isə vətəndaşların bölgələrə qayıtması. Belə ki, bir çox vətəndaş yay mövsümündən istifadə edib, müxtəlif regionlara gedəcək. Tələbələr regionlara qayıdacaq. Bu səbəbdən hələ konkret bir söz demək mümkün deyil. Gözləyirik ki, karantin müddəti bitsin. Bundan sonra iqtisadi proseslərin əmlak bazarına təsiri haqqında danışmaq olar".


Müqəddəs Kəbənin örtüyünün tarixi – FOTO | Sələf Xəbər\nMüqəddəs Kəbənin örtüyünün tarixi – FOTO\n2. 306 dəfə baxılıb\n“Sələf Xəbər” alarabiya.net saytına istinadən təqdim etdiyi məqalədə Müqəddəs Kəbənin örtüyünün tarixindən bəhs edilir.Tarix və sira kitablarından Müqəddəs Kəbəni İslamdan əvvəl ilk dəfə kimin parça ilə örtdüyü aydın olur.\nTarix kitabları işarə edir ki, cahiliyyət dövründə (Məhəmməd Peyğəmbərə (Allahın ona salavat və salamı olsun) peyğəmbərlik verilməmişdən əvvəl olan dövr) Məkkəni ziyarət edərək mütiliklə daxil olduqdan sonra Kəbəni örtən ilk şəxs Yəmən kralı Tubbə əl-Humeyri olmuşdur.\nTarixçilər Kəbə tarixi barədə bəzi rəvayətləri qeyd edərək yazmışlar ki, kral Tubbə əl-Humeyri ilk dəfə Kəbəni qalın parça ilə, sonra “məafir” (parçanın düzəldiyi şəhərin adıdır) parçası ilə, sonra “rabitə” adlanan yumşaq və incə parça ilə, daha sonra isə “vasail” adlanan qırmızı və xətli Yəmən parçası ilə örtmüşdür.\nOndan sonra gələn başçılar da Kəbəni dəri və “qubati” adlanan (Qıbtlara işarədir) kətan parça ilə örtmüşdürlər. Rəvayətlərdə göstərilir ki, örtüklər, Kəbənin üzərinə üst-üstə qoyulur, ağırlıq etdikdə yaxud yararsız hala düşdükdə isə çıxarılaraq bölünürmüş.\nİslamda Müqəddəs Kəbənin örtüyü: Kəbənin Məkkə fəthindən öncə örtülməsi barədə tarixçilər heç bir məlumat tapmamışdırlar. Lakin bəzi tarixçilər dəqiq olaraq deyir ki, İslamda ilk dəfə Kəbəni Məhəmməd (Allahın ona salavatı və salamı olsun) “qubati” ilə örtmüşdür.\nRəvayətlərlərdən məlum olduğu kimi, Məkkənin fəthində Peyğəmbər (Allahın ona salavatı və salamı olsun) Kəbənin üzərində olan müşriklərin örtüyünü dəyişməmişdir. Lakin bir qadın örtüyü buxurlamaq (ətirləmək) istəyən zaman parça alışmış və Peyğəmbər (Allahın ona salavatı və salamı olsun) də Yəmən parçası ilə örtüyü təzələmişdir.\nOndan (Allahın ona salavatı və salamı olsun) sonra gələn rəşidi xəlifələri Əbu Bəkr və Ömər (Allah onlardan razı olsun) Kəbə örtüyü üçün “qubati” və Yəmən parçalarını, Osman (Allah ondan razı olsun) isə biri digərinin üzərində olan iki parça istifadə etmişdir, bu da İslamda ilk dəfə baş vermişdir. Əliyə (Allah ondan razı olsun) gəldikdə isə onun Kəbəni örtməsi barədə heç bir rəvayət yoxdur.\nBuna səbəb onun başının xəlifəliyi dövründə baş verən fitnələrə qarışması olmuşdur. Rəşidi xəlifələrdən sonra gələn başçılar da Kəbə və onun örtüyü ilə maraqlanmış və bunu dində vacib bir əməllərdən saymışdırlar.Müqəddəs Kəbənin Səudiyyə dövründəki örtüyü: Müqəddəs Kəbənin örtüyü əsrlər boyu müxtəlif hadisələr və çoxsaylı ixtilaflara məruz qalmış və yeni əsrlərdə də siyasi müdaxilələrdən belə uzaq dura bilməmişdir.\nUzun əsrlər boyu Kəbənin örtüyünü göndərən Misir hicri ilə 1344-cü ildə siyasi səbəblərə görə təminatı dayandırmışdır. Bundan sonra isə 1346-cı ildə Səudiyyə Ərəbistanı Krallığı Məkkə şəhərinin Əcyəd məhəlləsində yerləşən xüsusi bir evdə Kəbənin örtüyünü tikməyə başlamışdır. Bu ev, cahiliyyət dövründən sonra Hicazda ilk dəfə Kəbənin örtüyünün tikilişi üçün ilk xüsusi yer olmuşdur. Eyni ildə də Kəbənin parçası yenilənmiş və, bu, Məkkədə toxunan ilk Səudiyyə örtüyü hesab edilmişdir.\nMəkkə şəhərinin Ummul-cud prospektindəki “Kəbə örtüyü” fabriki: Səudiyyə Krallığının təsisçisi Kral Əbdüləzizin övladları tərəfindən də örtüyün tikilməsi və inkişaf etdirilməsi davam etmiş və Kəbənin örtüyü fabriki hicri ilə 1397-ci ildə Ummul-cud prospektindəki ən müasir tikiş avadanlıqları ilə təchiz edilmiş yeni fabrikə köçürülmüşdür.\nMüqəddəs Kəbənin örtüyünün tikilmə mərhələləri: Kəbənin örtüyü bir neçə şöbədə texniki və işlətmə mərhələlərini keçir:\nBoya şöbəsi: Bu şöbənin işi ipək sapların üzərinə yapışmış maddələri isti hovuzlar və xüsusi kimyəvi maddələrlə ölçülmüş müəyyən istilik dərəcələrində yox etməkdir. Bundan sonra da ipək sap xarici örtük üçün qara, daxili örtük üçün isə yaşıl rəngdə boyanır. Örtük üçün işlədilən təbii ipəyin çəkisi 670 kq-dır.\nLaboratoriya şöbəsi: Bu şöbə ipək və pambıq saplar üzərində müxtəlif sınaqlar apararaq tələb olunan keyfiyyətlərə uyğun gəlməsi üçün sapların sıxlığını və gücünü yoxlamaqla məşğuldur.\nƏl ilə toxuma: Əl ilə toxuma şöbəsi, dünyada məşhur olan, öz dəyərini qoruyub saxlamaqda davam edən bir şöbədir. Hazırda isə bu şöbə digərlərindən fərqli olaraq toxuma əməliyyatını dayandırmış və yalnız gələn qonaqlara Səudiyyə dövrünün istehsal etdiyi örtüyü göstərmək üçün təqdim olunmaqdadır. Bununla yanaşı hal-hazırda lazımi qaydada boyanması üçün əl ilə saplardan seyrək tikilmiş parçalar toxunur, Quran ayələri yazılması və gümüşü və qızılı rəngdə olan İslam naxışları ilə bəzədilməsi üçün xüsusi aparatlara da əl ilə dolanmaqdadır.\nAvtomatik toxuma: Ən yeni və yüksək texnologiya ilə təchiz edilmiş bu şöbə Müqəddəs Kəbənin daxili və xarici örtüyünün “cakard” nizamı ilə tikilməsində ən mühüm rol oynayır. Hansı ki, bu nizamda toxunulmuş sözlər və Quran ayələri vardır. Bu şöbə iki cür ipək hazırlayır. Yazılarla nəqş olunmuş qara ipək və Kəbənin kəməri, üzərində olan lampa və Kəbənin qapısının pərdəsi üçün hazırlanmış sadə ipək. Bu dəzgahlar örtüyün toxunması üçün bir metrlik parçanı 9986 sapdan rekord bir sürətdə toxumaqdadır. Bunların hamısı avtomatik idarə olunduğu üçün xərcin, əməyin və vaxtın az sərf edilməsi ilə yanaşı kəmiyyət, keyfiyyət və görünüş cəhətdən tez toxunan gözəl bir istehsala gətirib çıxarır.\nÇap şöbəsi: Bu şöbə Quran ayələrinin və İslami naxışların çapı üçün qoyulan ilk rəsm əməliyyatında mühüm rol oynayır. Bu şöbədə qalın taxtadan olan üzbəüz tikiliyə astar üçün xam parça keçirilir və onun da üzərinə Kəbənin kəmərinin çap edilməsi, qapısının pərdəsi və digər naxışlarının qoyulması üçün naxışlanmamış sadə qara ipək parça bərkidilir. Bərkidildikdən sonra isə işçilər Quran ayələrini ağ və sarı rəngə boyanmış saplar vasitəsi ilə çap etməyə başlayırlar.\nNaxış şöbəsi: Bu şöbə qızılı və gümüşü naxışları və İslami bəzəkləri nəqş etməklə məşğul olur. Bu nadir iş müxtəlif qalınlıqla ölçülmüş pambıq sapları qara parçanın üzərində çap edilmiş yazıların və naxışların üzərinə qoymaqla tamamlanır və sonra da mahir işçilər gümüş və qızıl suya boyanmış saplarla həmin yazı və naxışları toxumağa başlayırlar. Bu şöbə 12 lampa, Kəbənin künclərinə yazılan 4 İxlas surəsi, Kəbənin kəməri üçün 16 parça, kəmərin altında olan müxtəlif həcmli 6 parça və Kəbənin qapısının xarici pərdəsini istehsal edir.\nParçaları birləşdirmə şöbəsi: Bu şöbə də əhəmiyyət cəhətdən digər şöbələrdən geri qalmır. Burada Kəbənin dörd bir tərəfinin ipək parçaları bir-birinə birləşdirir, kəmər və lampalardan ibarət olan qızılı naxış hissələrini qara parçanın üzərində möhkəmlədirlər. Bununla da Səudiyyənin milli istehsalı olan Müqəddəs Kəbənin örtüyü göründüyü kimi gözəl və kamil bir şəkil halını alır.\nİlk dəfə Kəbənin örtüyü hicri ilə 1346-cı ildə Səudiyyə Ərəbistanı\nKrallığının Müqəddəs Məkkə şəhərində İki Müqəddəs Məkanın Xidmətçisi\nKral Əbdüləziz Əli Səudun dövründə tikilmişdir.\nKəbənin daxili örtüyü hicri ilə 1403-cü ildə Kral Fəhd ibn Əbdüləzizin ilk dövründə və sonra da 1417-ci ildə dəyişilmişdir.\nÖrtüyün tikilməsində işlənən “təbbi” ipəyin çəkisi 670 kq-dır.\nKəbənin örtüyü üçün işlədilən parçaların sayı 98 sm ölçülü 47 parçadan ibarətdir.\nMüqəddəs Kəbənin örtüyünün hündürlüyü 14 m-dir.\nMüqəddəs Kəbənin örtüyünün eni 46.06 m-dir.\nMüqəddəs Kəbənin örtüyünün Kəbə evinin xidmətçilərinə verilməsi\nZülhiccə ayının ilk günüdür.\nMüqəddəs Kəbənin örtüyünün dəyişməsi hər ilin Zülhiccə ayının 9-dadır.\nMüqəddəs Kəbənin örtüyünün tikilməsinin xərci 20 milyon riyal (4 milyon AZN) dır.


Kürəyindən bıçaqlandı, möcüzə nəticəsində sağ qaldı - FOTO\n21/02/2018 [16:15] - Kriminal - ( 2205 dəfə baxılıb)\nBraziliyada 22 yaşlı adam barda içki içərkən tanımadığı bir şəxsin bıçaqlı hücumuna məruz qalıb.\nModerator.az xəbər verir ki, Braziliyalı Elionardo Nascimento adlı adamın bıçaqlandıqdan sonrakı anlarının fotosu çəkilib. Onurğasını sıyıran bıçağın kürəyinə yapışıb qalmasına baxmayaraq, şanslı adam hadisədən yüngül şəkildə xilas olub.\nGənc adam qorxunc hücumdan orqanları zərər görmədən möcüzə nəticəsində xilas olub. Cərrahlar hadisənin böyük bir təsadüf olduğunu və bıçağın adamın onurğasını millimetr ölçüsündə sıyırdığını açıqlayıblar.\nNascimento hücumu törədən şəxsi tanımadığını və o gecə heç kim ilə mübahisə etmədiyini deyib. Ətrafdakılar təcili tibbi yardım maşını gələnə qədər gənc adamı sakitləşdirməyə çalışaraq dik durması və yatmaması üçün səy göstəriblər.\n“Bir neçə yoldaşımla danışmaq üçün bayıra çıxmışdım. Bir adam arxamdan bıçaqlayaraq qaçdı" açıqlamasında olan adam ağrı hiss etmədiyini və hadisədən şoka girdiyini də sözlərinə əlavə edib.


Azərbaycanın böyük dövlət xadimi, Ümummilli lider Heydər Əliyev ölkəni tənəzzüldən xilas edərək tərəqqi yoluna çıxardı. Ona görədə Ulu öndər Azərbaycan dövlətçiliyinin xilaskarı, müasir müstəqil Azərbaycanın banisidir. Heydər Əliyev siyasətinin davamçısı Prezident cənab İlham Əliyevin uğurlu fəaliyyəti nəticəsində, Azərbaycan möhtəşəm nailiyyətlər qazanaraq zirvələri fəth edib. Cənab Prezident çıxışlarında da qeyd edir ki, hədəfimiz qüdrətli, müasir dövlət qurmaqdır. Azərbaycan bu gün dünyanın davamlı olaraq ən sürətlə inkişaf edən ölkəsidir. Prezident İlham Əliyev sürətlə dəyişən, dinamik dünyanın nəbzini əlində saxlayır, müasir, çevik və cəsarətli dövlət xadimi kimi beynalxalq münasibətlərdə sürətlə baş verən dəyişikliklərdən öz vətəninin və xalqının xeyrinə məharətlə istifadə edir. Dövlət başçısı Azərbaycanın sosial-iqtisadi inkişafı üçün misilsiz nailiyyətlərə imza atdı. Ölkədə abadlıq- quruculuq işləri görülüb. Regionlarımızda sosial-iqtisadi inkişafına dair Dövlət proqramı yüksək səviyyədə təmin olunub. Dinamik tərəqqi Azərbaycanın bölgələrini də əhatə edib. Əhalinin rifahı yaxşılaşdırılıb. Cənab Prezident İlham Əliyev sürətlə dəyişən çağdaş dünyada, qloballaşma və inteqrasiya proseslərində, bütün beynalxalq görüşlərdə və apardığı yüksək səviyyəli danışıqlarda Azərbaycanın mənafelərini bütün sahələrdə uğurla müdafiə edir. Xarici siyasəti sayəsində Azərbaycanın beynalxalq və regional problemlərin həllində də rolu və nüfuzu getdikcə artır.\nBMT Baş Asammbleyasının 76-cı sesiyasının dövlət və hökumət başçıları səviyyəsində keçirilən illik ümumi müzakirələri zamanı Prezident İlham Əliyev tarix yazan, qələbə sevinci yaşayan, qalib dövlətin lideri kimi beynalxalq ictimaiyyətə mühüm açıqlamalar verdi. Öncə dünyanı cənginə alan covid-19 pandemiyasının bütün dünyada çətinliklər yaratdığını, Azərbaycanda da əhalinin qorunması və pandemiyanın mənfi təsirinin minimuma endirilməsi məqsədilə mühüm tədbirlər həyata keçirildiyini xatırladıb. Yeri gəlmişkən onuda qeyd edim ki, covid-19 virusuna görə Azərbaycanın bölgələrində də qoyulan bütün qərarlara çox ciddi şəkildə əməl edilmişdir, eləcədə İmişli rayonunda bütün profilaktik qaydalara əməl olunmuş, rayonun ictimai yerləri, küçələri, iş yerləri dezinfeksiya edilmişdir. Azərbaycanda cari ilin yanvar ayından “peyvəndlənmə kampaniyası” başlanmışdır və İmişli rayonun camaatı da “peyvəndlənmə kampaniyasında” çox fəal iştirak etmişdir. Eyni zamanda, mütəmadi olaraq əhali ilə maarifləndirmə işləri də aparılır. Bu çətin dövrdə Azərbaycan hökuməti həmişə xalqın yanında olub. Azərbaycan həmdə digər ölkələrə də dəstək olub. Prezident İlham Əliyev çıxışında Azərbaycan pandemiyanın öhdəsindən gəlmək üçün daha güclü qlobal həmrəyliyin tərəfdarlığını, Qoşulmama Hərəkatının sədri qismində bir sıra qlobal təşəbbüslər irəli sürdüyünü bildirib.\nCənab Prezident İlham Əliyev çıxışı zamanı Ermənistanın Azərbaycan xalqına qarşı etdiyi, hərbi cinayətlərindən, vəhşiliklərindən, 44 günlük müharibənin zəfərə gedən tarixindən geniş şəkildə dünya ictimaiyyətinə məlumat verdi. O, var gücüylə torpaqlarımızı sülh yolu, danışıqlar aparmaqla, müharibəsiz almağa çalışırdı, amma istisna olaraq müharibənində olacağını vurğulayırdı. Həmişə əminliklə bildirirdi ki, Azərbaycanın ərzazi bütövlüyü bərpa ediləcək. Ancaq bu danışıqlara baxmayaraq, 27 sentayabr 2020-ci ildə Ermənistan silahlı qüvvələri təxribata keçdi, rayonlarımız atəşə tutuldu, raket hücümlarına məruz qaldı. Azərbaycan Ordusunun Zəfər yürüşünə tab gətirə bilməyən düşmən günahsız mülki insanları hədəf almaqla cinayətlər törətdiyini, çoxlu insanın həlak olduğunu, onların arasında qadın və uşaqlar da olduğunu xüsusi olaraq qeyd etdi. Eyni zamanda, rayonların infrastrukturuna da çox ciddi ziyan dəydiyini bildirdi. Ermənistan Azərabaycanın hərbi mövqelərinə və mülki şəxslərinə qarşı bu cür təxribatlar törətməsindən sonra Azərbaycan ordusu özünü müdafiə hüququndan istifadə etməklə əks-hücum əməliyyatına başladı. Ali Baş Komandan, Prezident İlham Əliyevin rəhbərliyi ilə Azərbaycan Ordusu canı-qanı bahasına Ermənistan Ordusunun məğlubedilməzliyi barədə illərdir formalaşdırılmış mifi 44 günə dağıtdı, bütün qüvvələri Azərbaycan xalqının iradəsi ilə hesablaşmağa vadar etdi, Azərbaycanın ərazi bütövlüyü bərpa edildi. Azərabaycanın güclü, qeyrətli və vətənpərvər oğulları sayəsində torpaqalarımız düşməndən azad edildi. Öz yurd-yuvalarından didərgin düşmüş insanların vətən həsrətinə son qoyuldu. Qüdrətli Azərbaycan Ordusu tarixi ədaləti barpa etdi. Ermənilər 30 il ərzində işğal altında saxladığı torpaqlarımızı acınacaqlı vəziyyətə salıb. Azərbyacanın şəhər və kəndlərini tamamilə məhv edib. Azərbaycanın 9 şəhərini, yüzlərlə kəndini yer üzündən silib, Azərbaycan xalqının izlərini tamamilə silməyə çalışıb. Məscidlərimizdə, müqəddəs ziyarətgahlarımızda donuz saxlayıblar. Bu bütün dünya müsəlmanlarına qarşı “hörmətsizlikdir”, -deyə Prezident xatırladıb.\nCənab Prezident onu da bildirdi ki, Azərbaycan Cənubi Qafqaz regionunda yeni reallıqlar yaradıb və hər kəs bunu nəzərə almalıdır. Ermənistan regional əməkdaşlıq və qonşularına qarşı qanunsuz, əsassız ərazi iddiaları arasında seçim etməlidir. Ermənistanda revanşizmin və onun silahlandırılmasının birbaşa və ya dolayı şəkildə dəstəklənməsi cəhdlərinə son qoyulmalıdır. Etnik nifrət və düşmənçilik üzərində qurulmuş, erməni cəmiyyətində aşılanan irqçi ideologiya Azərbaycanın Ermənistan tərəfindən keçmiş işğal olunmuş ərazilərində etnik təmizləmənin və misilsiz vandalizmin kökündə durur. Prezident İlham Əliyevin qətiyyətli və məqsədyönlü fəaliyyəti nəticəsində Azərbaycanın Müzəffər Ordusu 30 illik işğala son qoydu. İlham Əliyev hakimiyyətə gələrkən xalq qarşısında söz verdiyi kimi, Ermənistan-Azərbaycan, Dağlıq Qarabağ probleminin həlli istiqamətində Ümummilli lider Heydər Əliyevin başladığı siyasi kursu yüksək peşakarlıq və uğurla davam etdirdi. Son hədəfinə çatdı, ata vəsiyyətini həyata keçirdi, işğal olunmuş Azərbaycan torpaqlarını azad etdi. Bu, İlham Əliyevin yenilməyən qətiyyəti idi.


GÖZLƏRİMİZİ QORUMAQ ÜÇÜN NƏ ETMƏLİYİK | TİBB DÜNYASI\nGÖZLƏRİMİZİ QORUMAQ ÜÇÜN NƏ ETMƏLİYİK\nAdətən fəsil dəyişən ərəfədə gözdə müəyyən allergik reaksiyalar gedir. Bu, nə ilə əlaqədardır?\nFəsillər arasında əsasən yazda gözdə allergiya əmələ gəlir. Məhz bu zaman yaranan konyuktivit-pollinoz konyuktiviti adlanır (latınca pollek-tozcuq). Bu xəstəlik bitki tozcuqları ilə törədilir. Bitkilərin, xüsusilə çöl otlarının, taxıl bitkilərinin, bəzi kol və ağacların çiçəklənməsi zamanı rast gəlinir.\nOnda bu ərəfədə gözlə bağlı şikayətlər artırmı?\nFəsil dəyişiklikləri zamanı xəstələr daha çox gözlərdə qaşınma, qızarti, sulanma, gözlərin “zığlanması” şikayətlləri ilə müraciət edirlər. Bu şikayətlərdən başqa ilin bütün dövrlərində gözlərində az görmə, bulanıq və ya dumanlı görmə, yazıları oxuya bilməmək və iynə saplamaqda çətinlik çəkdiyini söyləyən xəstələr də klinikamızda müraciət edir. Həmçinin, diabet xəstələri də adətən öz həkimləri tərəfindən ildə ən azı bir dəfə oftalmoloq müayinəsi üçün yönləndirilir.\nGöz xəstəliklərinə əsasən hansı yaşlarda daha çox rast gəlinir?\nBizə bütün yaş kategoriyasından olan xəstələr müraciət edir . Müraciətdə, uşaqlar adətən az görmə və çəpgözlüklə əlaqədar, orta yaşlı və gənclər – göz infeksiyası və allergiyaları, yaşlı xəstələr isə adətən katarakta, diabetik retinopatiya, hipertoniyaya bağlı göz dibi dəyişiklikləri olan və yazını görməkdə problem yaşayan xəstələr üstünlük təşkil edir.\nGözdə sulanma halları nəyə işarədir?\nBu halların bir çox səbəbi ola bilər və istənilən halda belə şikayəti olanlar həkim-oftalmoloq tərəfindən müayinə ediləndən sonra səbəbi aydınlaşır. Allergik xəstəliklərlə bağlı sulanma ən çox rast gəlinən hal olsa da, göz yaşı kanalının tıxanıqlığı, korneal və ya konyuktival yad cisimlər və keratit kimi digər göz xəstəlikləri mütləq həkim tərəfindən müayinə edilməlidir. Əks təqdirdə, çox ciddi fəsadlar baş verə bilər.\nGözü infeksiyalardan necə qorumaq lazımdır?\nŞəxsi gigiyena qaydalarına əməl etmək çox mühümdür. Hər səhər üz yuyularkən göz qapaqları və kiprik dibi təmizliyinə diqqətlə yanaşmaq lazımdır. Gözlər üçün istifadə edilən kosmetik vasitələr diqqətlə seçilməli, keyfiyyətindən əmin olmadığınız vasitələrdən uzaq durmağa çalışmalısınız.\nQURU GÖZ SİNDROMU\nby tibbyazari · Published 01.07.2017 · Last modified 13.11.2018\nDİABETİK RETİNOPATİYA NƏDİR\nNövbəti məqalə VARİKOZUN ƏN MÜASİR MÜALİCƏ METODLARI\nÖncəki məqalə BEL AĞRIYANDA MASSAJA QAÇMAYIN


Türkiyə Avropanı dağıdacaq? – Hesabat – Səhifə 157021 – Yenicag.Az\nAna Səhifə Dünya Türkiyə Avropanı dağıdacaq? – Hesabat\nTürkiyə Avropanı dağıdacaq? – Hesabat\nYeni Çağ Media Qrupu – Yanvar 11, 2017 - 23:00\nYeniçağ.az-ın məlumatına görə, bu barədə ABŞ Milli Kəşfiyyat İdarəsinin “Qlobal Trends” hesabatında bildirilib.\n“Türkiyənin getdikcə daha müstəqil və çoxşaxəli xarici siyasət yürütməsi ən azı orta dövr üçün Avropanın dağılma meyllərini sürətləndirəcək. Bu vəziyyətin NATO-AB birliyi üçün bir təhdid yaradacağı qaçılmazdır”, – yazıda qeyd olunub.


Azərbaycanda qanunsuz dövriyyədən 180 kiloqram narkotik vasitə çıxarılıb\nSiyasət 8 Sentyabr 2009 16:44 (UTC+04:00)\nAzərbaycan, Bakı, 08 sentyabr / Trend , müxbir F.Hüseynli /\nMilli Təhlükəsizlik Nazirliyi (MTN) tərəfindən "İran-Azərbaycan" və "İran-Azərbaycan-Rusiya" marşrutu üzrə qaçaqmalçılıq yolu ilə narkotiklərin daşınması ilə məşğul olan dəstələr zərərsizləşdirilib.\nMTN-in İctimai Əlaqələr Mərkəzindən çərşənbə axşamı Trend -a verilən məlumata görə, dəstə üzvlərindən 180 kiloqrama yaxın narkotik vasitələr - heroin, həşiş və tiryək akşar edilərək götürülüb.\nMilli Təhlükəsizlik Nazirliyi və Rusiya Federasiyasının Narkotiklərin Dövriyyəsinə Nəzarət Xidməti tərəfindən birgə keçirilmiş əməliyyat tədbirlərinin növbəti mərhələsində "İran-Azərbaycan-Rusiya" marşrutu ilə külli miqdarda narkotik vasitələrin daşınmasını həyata keçirən, hazırda şəxsiyyəti istintaqla araşdırılan İran vətəndaşının göndərdiyi narkotik vasitələr aşkarlanaraq götürülüb.\nMəlum olub ki, həmin şəxs tərəfindən İran ərazisində, Astara rayon sakini, Azərbaycan Respublikasının və Rusiya Federasiyasının pasportlarına malik Mütair Musayevin idarə etdiyi, içərisinə Rusiyaya aparmaq üçün kartof yüklənmiş "MAN" markalı yük avtomobilində əvvəlcədən xüsusi olaraq hazırlanmış gizli saxlancda külli miqdarda narkotik vasitə olan həşiş yerləşdirilib. Qeyd olunan avtomobil Rusiya Federasiyasının ərazisinə keçdikdən sonra da hərəkət marşrutu izlənilib. Avtomobil Ufa şəhəri yaxınlığında saxlanılıb və keçirilmiş baxış nəticəsində həmin gizli saxlanc yerindən 143 kiloqram 605 qram həşiş aşkarlanaraq götürülüb.\nMilli Təhlükəsizlik Nazirliyinin keçirdiyi daha bir əməliyyat tədbiri nəticəsində qaçaqmalçılıq yolu ilə narkotik vasitələrin daşınması üzrə göstərilən digər cəhdin qarşısı alınıb. Belə ki, Astara rayon sakini Firdos Həsənov saxlanılıb, ondan külli miqdarda həşiş aşkarlanaraq götürülüb.\nMəlum olub ki, Firdos Həsənov hazırda şəxsiyyəti istintaqla araşdırılan İran vətəndaşından Astara rayonunun Şahağacı kəndi istiqamətində Xəzər dənizində təhvil aldığı narkotiki açıq dənizdə balıqçı torları bərkidilmiş millərdən birinə bağlayaraq gizlədib. Həsənov narkotik vasitənin yerini dəyişmək üçün gecə saat 03:00 radələrində onu dənizdən çıxaran zaman Milli Təhlükəsizlik Nazirliyinin əməkdaşları tərəfindən saxlanılıb və 10 kiloqram 132,9 qram həşiş aşkarlanaraq götürülüb.\nKeçirilən digər əməliyyat tədbiri nəticəsində qaçaqmalçılıq yolu ilə narkotik vasitələrin daşınması ilə məşğul olan Bakı şəhər sakini Səttarxan Cabbarov və Astara rayon sakini Elşən Hüseynov saxlanılıb, onlardan 6 kiloqramdan artıq tiryək və 3 kiloqrama yaxın həşiş aşkarlanaraq götürülüb.\nMüəyyən edilib ki, yuxarıda adları çəkilən şəxslər, habelə hazırda şəxsiyyətləri istintaqla araşdırılan İran vətəndaşları və qeyriləri qabaqcadan əlbir olaraq satış məqsədilə həmin narkotik vasitələri qaçaqmalçılıq yolu ilə gömrük sərhədindən gömrük nəzarətindən gizli yolla İrandan Azərbaycan ərazisinə gətiriblər. Səttarxan Cabbarovun tapşırığına əsasən, Elşən Hüseynov narkotik vasitələri təhvil alaraq Astara rayonunun Şümrüd kəndinə gətirib və evində gizlədib.\nMilli Təhlükəsizlik Nazirliyinin daha bir əməliyyat tədbiri nəticəsində qaçaqmalçılıq yolu ilə narkotik vasitələrin daşınması ilə məşğul olan İran vətəndaşı Əyyub Abbasi, Lənkəran şəhər sakini Fuad Kələntərov, Biləsuvar rayon sakinləri - Nicat Kərimov, İlkin Mamedov və Cəlilabad şəhər sakini Rövşən Hüseynov, habelə dövlət sərhədini qanunsuz keçmiş, hazırda şəxsiyyətləri araşıdırılan, özlərini Əfqanıstan İslam Respublikasının vətəndaşları kimi təqdim etmiş Yasin Rzayi, İsmətulla Rzayi, Əsədulla Əmiri və Şahəvi Məhəmmədi saxlanılıblar. Keçirilmiş baxış zamanı onlardan 11 kiloqram 500 qramdan artıq həşiş, 3 kiloqrama yaxın tiryək və 2 kiloqramdan artıq heroin aşkarlanaraq götürülüb.\nMüəyyən edilib ki, rəsmi qaydada Azərbaycana gəlmiş Əyyub Abbasi, Rövşən Hüseynov və Fuad Kələntərov Cəlilabad şəhərində görüşərək narkotik vasitələrin gətirilməsi və onların qiyməti barədə razılığa gəliblər.\nRazılaşmaya əsasən, narkotik vasitələrin 10 kiloqramı Fuad Kələntərova çatmalı idi. Əyyub Abbasinin sifarişi ilə 2009-cu il sentyabrın 5-də gecə radələrində, hazırda şəxsiyyətləri istintaqla araşıdırılan 4 nəfər silahlı İran vətəndaşı Cəlilabad rayonunun Dələli kəndi yaxınlığında həmin narkotik vasitələri qaçaqmalçılıq yolu ilə gömrük sərhədindən gömrük nəzarətindən gizli yolla İrandan Azərbaycan ərazisinə keçirib və Nicat Kərimovla İlkin Mamedova veriblər. Əyyub Abbasinin tapşırığına əsasən, Nicat Kərimov narkotiklərdən başqa, həmin silahlı yaraqlılardan onların Azərbaycan ərazisinə keçirdikləri və özlərini Əfqanıstan vətəndaşları kimi təqdim edən 4 nəfər şəxsi də təhvil alıb. Sonra həmin dörd nəfər şəxs, Nicat Kərimov və İlkin Mamedov sonuncunun idarə etdiyi "VAZ-21011" markalı avtomobildə Biləsuvar rayonuna gəliblər.\nLakin Milli Təhlükəsizlik Nazirliyi tərəfindən keçirilən çevik əməliyyat tədbirləri nəticəsində həmin şəxslər yaxalanıblar.\nEyni zamanda, məlum olub ki, əvvəlcədən əldə olunmuş razılığa əsasən, Nicat Kərimov həmin narkotiklərin bir hissəsini Fuad Kələntərova təhvil verməli, digər hissəsini isə gizlətdikdən sonra Əyyub Abbasinin deyəcəyi şəxsə çatdırmalı idi. Nicat Kərimov, həmçinin sərhədi qanunsuz keçmiş şəxsləri taksi ilə Bakı şəhərinə yola salmalı və bütün bu işlərin müqabilində Əyyub Abbasidən 5 min ABŞ dolları almalı idi.\nQeyd olunan faktlarla bağlı başlanılmış cinayət işləri üzrə bütün halların araşdırılması, bu hüquqazidd əməllərin digər iştirakçılarının ifşası üçün zəruri istintaq hərəkətləri və əməliyyat-axtarış tədbirləri davam etdirilir.\nÜST: Dünyada koronavirusa yoluxanların sayı 496 mindən çox artıb\nTürkiyədə koronavirusdan sağalanların sayı 404 mini keçib


Qubada “Vətənpərvər Azərbaycan Gəncliyi” adlı tədbir keçirilib – Azərbaycan Respublikasının Gənclər Fondu\n“Gənclərimizin Vətənə, dövlətə sədaqət ruhunda tərbiyə olunması günümüzün vacib məsələlərindəndir. Vətənpərvərlik milli-mənəvi dəyərlərimizin və azərbaycançılıq ideologiyasının əsas elementlərindəndir.” Bu fikirlər iyunun 25-də Azərbaycan Gənclər Fondunun təşkilatçılığı ilə Quba şəhərində keçirilən “Vətənpərvər Azərbaycan Gəncliyi” adlı tədbirdə səsləndirilib.\nTədbirin əvvəlində Azərbaycanın Milli Qəhrəmanı Albert Aqarunova həsr olunmuş film nümayiş etdirilib.\nAzərbaycan Respublikasının Gənclər Fondunun “Gənclərlə iş” şöbəsinin müdiri Orxan Ərəbov çıxışında bildirib ki, hazırda ölkəmizdə sosial həyatın bütün sferalarında gənclər üstünlük təşkil edir. Ulu öndər Heydər Əliyev tərəfindən əsası qoyulmuş gənclər siyasəti Prezident İlham Əliyev tərəfindən uğurla davam etdirilir. Gənclərin təhsil və tərbiyəsinə diqqət və qayğının nəticəsidir ki, hazırda gənc nəsildə yüksək vətənpərvərlik ruhu formalaşıb.\nBakı Dağ Yəhudiləri Dini İcmasının sədri Milix Yevdayev Azərbaycanda yaşayan bütün xalqların eyni hüquqa malik olduqlarını bildirib. Qeyd edib ki, dinindən, dilindən asılı olmayaraq hər kəs Azərbaycan Respublikasının tamhüquqlu vətəndaşıdır. Digər xalqlar kimi, yəhudilər də əsrlərdir Azərbaycan xalqı ilə birgə mehribanlıq şəraitində yaşayırlar. Ölkəmizdə bütün xalqların və dinlərin nümayəndələri üçün lazımi şərait yaradılıb.\n“Veteran Tankçılar” İctimai Birliyinin sədri Hacı Əzimov çıxışı zamanı torpaqlarımızın müdafiəsi yolunda canından keçmiş Albert kimi oğulların xatirəsinin xalqımızın qəlbində əbədi yaşayacağını söyləyib. Qarabağ, Şuşa uğrunda döyüşlərdə şəhid olmuş Albert Aqarunovun qısa, lakin şərəfli ömür yolunun gənc nəslə örnək olduğu bildirilib.\nDaha sonra gəncləri maraqlandıran suallar cavablandırılıb, onların ideya və təklifləri dinlənilib.


"Səlim Müslümovun pensiya ilə bağlı layihəsinin altından çıxa bilmirik"\nParlament sədrləri Şuşada – Fotolar\nKTMT Dağlıq Qarabağdakı vəziyyətdən narahatdır\nXəbər 11/06/2021 13:42\n“Səlim Müslümovun pensiya ilə bağlı layihəsinin altından çıxa bilmirik”\nBunu deputat Aqil Abbas parlamentdə əlilliyin müəyyən edilməsi məsələsi ilə bağlı qanun layihəsinin müzakirəsində çıxış edərkən deyib. O qeyd edib ki, layihənin əleyhinə səs verəcək: “Biz deyirik ki, bu layihəni oturub yenidən işləsinlər. Burda nə qədər çıxış edirik. Deyirik ki, I Qarabağ müharibəsinin veteranları hələ də veteranlıq kağızını ala bilmirlər. Üstündən 28 il keçib. İndi də Vətən müharibəsindən 7 ay keçib. Əlillərlə bağlı məsələ ciddi məsələdir. Mütəxəssislər dəvət olunsun və bu layihəyə yenidən baxılsın”.\nDeputat Vahid Əhmədov da sözügedən layihəyə etiraz edib. O qeyd edib ki, o da layihənin əleyhinə səs verəcək: “Keçmiş nazir Səlim Müslümov pensiya ilə bağlı elə bir layihə təqdim etdi ki, bu günə qədər onun altından çıxa bilmirik. Bu qanun layihəsi də paket şəklində verilməlidir. Təklif edirəm ki, bir komissiya yaradılsın. Əmək və əhalinin sosial müdafiəsi naziri özü gəlib bu məsələni məruzə etsin. Burada faizlər haqqında danışdılar. Baxaq görək ki, faizləri müəyyən etməklə nəyə nail olduq?! Bizi Avropa ilə müqayisə edirlər. Avropaya çatmağımıza hələ çox var. Bu qanun üzərində ciddi iş getməlidir”.\nOxumağa dəyər: KTMT Dağlıq Qarabağdakı vəziyyətdən narahatdır\nKomitə sədri Musa Quliyev bildirib ki, gələn həftə komitənin bu barədə geniş iclası olacaq: Nazirlər, hökumətin nümayəndələri gəlsin, onlar iclasda qaldırılan məsələlərə münasibət bildirsinlər”.\nQeyd edək ki, deputatlardan Sabir Rüstəmxanlı, Qüdrət Həsənquliyev də sözügedən layihənin əleyhinə səs verəcəklərini bildiriblər. “Əlilliyi olan şəxslərin hüquqları haqqında” qanun layihəsinin ikinci oxunuşda 13 deputat əleyhinə səs verib.\nAçar sözlər:müzakirə, Qarabağ\n“Xankəndini tərk edirsən və dəli olursan, hər yerdə Azərbaycan bayraqlarıdır”. Bu barədə narahatlığını erməni separatçı…\nTürkiyənin Antalya əyalətinin Manavqat rayonunda 28 iyulda başlayan meşə yanğınları ilə əlaqədar Manavqat Baş Prokurorluğu…\nİndiyədək qaytarılan əsirlərin ümumi sayı açıqlandı\n“2020-ci ilin noyabrından Rusiya tərəfinin iştirakı ilə 97 əsir qaytarılıb. Onlardan 81-i erməni, 16-sı azərbaycanlıdır”.…\nQarabağdakı döyüşlər zamanı ölən daha 6 erməni hərbçinin cəsədi tapılıb. Bu barədə “Sputnik Ermənistan” məlumat…\nGəncədə maşın ağaca, daha sonra isə piyadalara çırpıldı – Yaralılar var+Fotolar\nGəncədə 3 nəfərin xəsarət alması ilə nəticələnən yol-nəqliyyat hadisəsi baş verib. Şəhərin Əziz Əliyev prospektində…\nXəbər verdiyimiz kimi, bu gün Bakının Nərimanov rayonunda yerləşən “İnfiniti” və “Extra” gecə klublarında epidemiya…\nAzərbaycanda COVID-ə yoluxmada şok artım qeydə alındı\nAzərbaycan Respublikasında koronavirus (COVID-19) infeksiyasına 931 yeni yoluxma faktı qeydə alınıb, 225 nəfər müalicə olunaraq…\nFövqəladə Hallar Nazirliyi gözlənilən hava şəraiti ilə əlaqədar əhaliyə müraciət edib. Müraciətdə deyilir: Yaxın günlərdə…\nƏsir və itkin düşmüş, girov götürülmüş vətəndaşlarla əlaqədar Dövlət Komissiyası naməlum şəhid məzarları ilə bağlı…\nAzərbaycan helikopterləri Türkiyədəki meşə yanğınlarının söndürülməsində fəal iştirak edir – VİDEO\nDİN Qaradağdakı ağır qəza ilə bağlı məlumat yaydı – VİDEO\n02:42 Manavqat yanğınının kosmosdan görünüşü – Fotolar\n02:39 Çavuşoğlu Azərbaycanın köməyindən danışdı\n02:37 Türkiyədə 4,8 bal gücündə zəlzələ olub\n01:47 “Xankəndini tərk edirsən və dəli olursan, hər yerdə Azərbaycan bayraqlarıdır”\n00:32 Antalyada meşə yanğınını törədən bir nəfər həbs edilib\n00:17 İndiyədək qaytarılan əsirlərin ümumi sayı açıqlandı\n23:37 Daha 6 erməni hərbçinin meyitinin qalıqları təhvil verildi\n22:52 Yanğınsöndürənlərimiz Denizlidə əməliyyatlara başlayıb\n22:42 Pentaqon yaxınlığında atışma zamanı polis zabiti həlak olub\n22:32 Ermənistanın Azərbaycanda qalıqları tapılan itkin hərbçilərinin sayı 1 629 nəfərə çatıb\n22:30 Gəncədə maşın ağaca, daha sonra isə piyadalara çırpıldı – Yaralılar var+Fotolar\n22:27 Bu gün həbs olunan “klublar kralı” kimdir?\n21:47 Nazirlik rəsmisindən meşə yanğınları ilə bağlı əhaliyə – Çağırış\n20:42 Pentaqon işini müvəqqəti dayandırıb\n20:21 Azərbaycanda COVID-ə yoluxmada şok artım qeydə alındı\n19:37 FHN gözlənilən hava ilə bağlı əhaliyə müraciət etdi\n19:12 Bakıda 32 naməlum şəhidin məzarı açılacaq\n19:07 Məhkəmə Eldəniz Səlimovla bağlı qərar verdi\n18:57 Sevincin ərinə cinayət işi açılıbmış… – DİN məsələyə aydınlıq gətirdi\n18:47 Məşhur gecə klublarına görə iki polis rəisi işdən çıxarıldı\n18:27 Qoşunlarda yay tədris dövrü başlayıb\n18:22 “Azərbaycan dünya siyasətinə yenilikləri ilə diqqətdədir”\n18:17 Eldəniz Səlimov məhkəməyə gətirildi – Foto\n18:12 Nazirlik Lənkərandakı yanğınla bağlı məlumat yaydı\n18:04 Müddətdən artıq həqiqi hərbi xidmətə qəbul üzrə imtahanlar keçirilir\n18:02 ABŞ qoşunları yenidən Filippin ərazisində yerləşdiriləcək\n17:47 Eldar İbrahimova tapşırıq gəldi – Sözləri 180 dərəcə dəyişdi…\n17:27 Aylardır döyüldüyünü deyən qadın öldürüldü\n17:25 Ərdoğan Azərbaycana təşəkkür etdi\n17:22 Boris Conson Tixanovskaya ilə görüşdü\n17:02 ASEAN ölkələri koronavirusa qarşı vaksin alınmasına 10,5 milyon dollar ayıracaq\n16:57 Ramiz Mehdiyevdən Eldəniz Səlimovla bağlı açıqlama\n16:37 Şəhidlər Xiyabanında naməlum qəbirlər açılır\n16:32 Bu restoranlar cərimələndi – Siyahı\n16:27 Qırğızıstanın keçmiş Baş naziri saxlanıldı\n16:12 Traktordan yanacaq oğurlayan şəxslər tutuldu\n16:07 “Bəxtiyar Əmrahov saxlanılaraq izahatı alınıb”\n16:02 Azərbaycan helikopterləri Türkiyədəki meşə yanğınlarının söndürülməsində fəal iştirak edir – VİDEO\n15:47 Orta məktəbdən monitor oğurlayan saxlanıldı\n15:17 Əfqanıstanda “Taliban”ın hücumuna görə 4 telekanal, 11 radiostansiya bağlanıb\n15:12 Müxalifət Ermənistandakı spiker seçkisini tanımır\n15:09 Britaniyanın Baş naziri Svetlana Tixanovskayanı qəbul edib\n15:07 ABŞ-dakı “Titanic” muzeyində qəza baş verib, xəsarət alanlar var\n14:57 Narkotik alveri ilə məşğul olan ana-bala saxlanıldı – Video\n14:40 Rusiyadan Əliyevə daha bir sayğısızlıq – Səfirlə Şeyx işə qarışdı\n14:27 Berlində etirazlar zamanı 60-dan çox polis xəsarət alıb\n14:22 Bakıda temperatur 41 dərəcəyə çatacaq\n14:17 Prezident növbəti “ASAN xidmət”in açılışında – Fotolar\n14:07 “”Pat”ını tanışımdan 20 manata almışam”\n13:59 Yerusəlim yaxınlığında meşə yanğını başlayıb\n13:57 Ermənistanda yeni nazirlər təyin olundu\n13:49 Sabiq deputat Eldəniz Səlimov saxlanıldı\n13:47 Gürcüstanda koronavirusla bağlı çətin vəziyyət yarandı\n13:37 DİN Qaradağdakı ağır qəza ilə bağlı məlumat yaydı – VİDEO\n13:22 Özbəkistanda peyvənd olunmamış şəxslərin işə buraxılmaması haqqında qanun imzalanıb\n13:17 Sabah Bakıda yağış yağacaq\n13:12 Astarada 85 yaşlı qadın yanaraq öldü\n13:09 Ermənistan XİN başçısı vəzifəsinə namizədin adı açıqlanıb\n13:07 342 şəhid ailəsi üzvü və qazi işlə təmin olunub\n13:04 Kapitoli binasını mühafizə etmiş 4 zabit özünə qəsd edib


İlham Əliyev İranın Azərbaycanla sərhəddə hərbi təlimlər keçirməsinə münasibət bildirib | Report.az\nİlham Əliyev İranın Azərbaycanla sərhəddə hərbi təlimlər keçirməsinə münasibət bildirib “O ki, qaldı bizim sərhədimizin yaxınlığında keçirilən hərbi təlimlərə, bu, çox təəccüblü bir məsələdir. Çünki 30 illik müstəqillik dövründə belə hadisələr olmamışdı. İlk növbədə deməliyəm ki, hər bir ölkə öz ərazisində istədiyi hərbi təlimi keçirə bilər.\n“O ki qaldı bizim sərhədimizin yaxınlığında keçirilən hərbi təlimlərə, bu, çox təəccüblü bir məsələdir. Çünki 30 illik müstəqillik dövründə belə hadisələr olmamışdı. İlk növbədə deməliyəm ki, hər bir ölkə öz ərazisində istədiyi hərbi təlimi keçirə bilər. Bu onun suveren hüququdur, söz ola bilməz”.\n“Report”un xəbərinə görə, bunu Azərbaycan Prezidenti, Müzəffər Ali Baş Komandan İlham Əliyev Türkiyənin "Anadolu" agentliyinə müsahibəsində deyib.\n“Ancaq eyni zamanda bunu zaman kəsiyində analiz edərkən görürük ki, bu, heç vaxt olmamışdı. Nə üçün məhz indi? Nə üçün bizim sərhədimizdə? Bu sualları mən yox, Azərbaycan cəmiyyəti verir. Bu sualı dünya azərbaycanlıları verir. Bir sual da verilir ki, nə üçün işğal dövründə o bölgədə təlim keçirilmirdi?\nİngilis versiyası President: Iran's military drills at Azerbaijani borders - unexpected event\nRus versiyası Президент: Военные учения Ирана у наших границ - очень неожиданное событие


Bakı metrosunda liftlər quraşdırılacaq\nBakı metrosunda liftlər quraşdırılacaq\n“Bakı Metropoliteni” xətlərinin konseptual inkişaf sxemi” paytaxtda metro xətlərinin genişləndirilməsini, əsaslı təmir olunmasını, o cümlədən mövcud xətlərdə də yeniliklərin həyata keçirilməsini nəzərdə tutur.\n“Bakı Metropoliteni” QSC-nin Mətbuat xidməti və ictimaiyyətlə əlaqələr şöbəsinin rəisi Nəsimi Paşayev bildirib ki, hazırda istismarda olan stansiyalarla bağlı yeniliklərdən biri çıxışı ancaq pilləkənlərdən ibarət olan stansiyalarda eskalatorların əlavə olunması ilə bağlıdır.\nN. Paşayevin sözlərinə görə, metronun “Neftçilər”, “Qara Qarayev”, “Nəriman Nərimanov”, habelə “Gənclik” stansiyalarında çıxış üçün ancaq pilləkənlər var.\n“İnsanların, xüsusilə də fiziki imkanları məhdud olanların hərəkətini asanlaşdırmaq üçün bu stansiyalara eskalatorlar, hətta liftlər də quraşdırmaq olar. Hazırda bu məsələlərin üzərində iş gedir. Müvafiq şirkətlərlə danışıqlar aparılır”, - deyə o əlavə edib.APA\nMəqalədə : Bakı metrosunun bir neçə stansiyasında eskalatorlar quraşdırılacaq


Bakıda misli görünməmiş vəhşilik (FOTO) » www.LIDERINFO.az LIDER Informasiya Agentliyi\nSiz burdasınız:www.LIDERINFO.az LIDER Informasiya Agentliyi » Hadisə » Bakıda misli görünməmiş vəhşilik (FOTO)\nHadisə / Azərbaycan\nBakıda misli görünməmiş vəhşilik (FOTO)\nBakının Suraxanı rayonunda misli görünməmiş vəhşilik baş verib. Ekologiya və Təbii Sərvətlər Nazirliyinin mətbuat xidmətinin rəhbəri İradə İbrahimovanın verdiyi məlumata görə, Zığ şosesi ərazisindəki yaşıllıqlar məhv edilib.\nOnun sözlərinə görə, naməlum şəxslər Ekologiya və Təbii Sərvətlər Nazirliyi tərəfindnə ərazidə əkilən 23 min ağacın dibinə kimyəvi maddə tökərək məhv etmək istəyiblər. Bundan nazirliyin əməkdaşları xəbər tutublar.\nİradə İbrahimovanın sözlərinə görə, bu barədə dərhal hüquq-mühafizə orqanları məlumatlandırılıb.\n“Araşdırmalar zamanı məlum olub ki, həmin ərazidə Vüsalə Babayeva adlı sahibkar tikinti aparmaq istəyir. Onun nümayəndəsi Kamal adlı şəxs tərəfindən əraziyə daşlar da tökülüb. Bizim əməkdaşlar orada tikinti aparılmasına icazə verməyəcək”, - deyə İradə İbrahimova bildirib.\nBakıda məcburi köçkünü qanına qəltan etdilər\nSon xəbər / Kriminal\nHamilə İradə İbrahimovadan dinamik yay klipi (FOTO)\nÇimərliklərlə bağlı xəbərdarlıq\nBakıda ana 2 körpəsini boğdu: “Mən şeytanın yolu ilə gedirəm” (TƏFƏRRÜAT)


30 Noyabr 2021 21:10\nŞəhidlərimizin ruhunu Silahlı Qüvvələrimiz yeni başarılarla şad edəcəkdir!\nDövlət Sərhəd Xidmətinə məxsus Mİ-17 helikopterinin qəzaya uğraması ağır itkimizdir. Həlak olan qardaşlarımızın yeri cənnət olsun.\nƏlbəttə, bu ağır faciəyə münasibət də sanballı, ölçülü-biçili olmalı, hər hansı qeyri-ciddi münasibətə yol verilməməlidir.\n"Millət millət olur xeyri- şəriylə" (B.Vahabzadə).\nBu cətin anlarda, məhz yetkili, bilgili qurumların, peşəkar hərbi ekspertlərin fikirləri önplanda olmalıdır. Əgə bu qəzada hər hansı bir qeyri-texniki ehtimal varsa, onu, bu sahədə ixtisaslaşmış qurumlardan, pesəkar mütəxəssislərdən, hal şahidlərindən daha yaxşı kim bilər? Ona görə də, məhz rəsmi qaynaqlı bilgilərə etibar etmək alternativlərin ən yaxşısıdır. Dərdimiz ağırdı, onu ləyaqətlə çəkməliyik.\nPsevdoekspertlərin dediklərinin "mötəbərliyi"\nonların özlərinə qalsın.\nHelikopter qəzası ilə bağlı istintaqın nəticəsini gözləmədən ehtimallar əsasında qeyri-peşəkar fikir yürütməyin topluma nə xeyri ola bilər?\nHelikopterin qəzaya uğraması faktı ətrafında dezinformasiyalar sonuc etibarı ilə Silahlı Qüvvələrimizin şanına, şöhrətinə yönəlik bir cəhd sayıla bilər.\nNəzərə almalıyıq ki, dünyanın hər yerində, böyük dövlətlərdə, qonşu ölkələrdə ən yaxın (və uzaq) tarixlərdə çoxsaylı belə bədbəxt hadisələr yaşanıb.\nSilahlı Qüvvələrimiz tərəfindən həyata keçirilən təlimlərdə bas verən qəzaların sayı dünya miqyasında aşağı statiskalardan biri hesab olunur. Keşkə bir hərbçimizin belə burnu qanamasaydı... amma döyüşlər kimi döyüş hazırlıqları, təlimlər də heç də həmişə qəzasız, itkisiz keçmir...\nBir daha vurğulamaq istərdim ki, Silahlı Qüvvələrimiz ən çağdaş silah arsenalına malikdir və 44 günlük şanlı Vətən Müharibəsindəki tarixi Zəfərimiz bunu bir daha təsdiqlədi.\nDSX daxil olmaqla, Azərbaycan Silahlı Qüvvələri tarixi Zəfərə imza atmışdır, Silahlı Qüvvələrimizin peşəkarlığı, maddi-texniki bazası və bu peşəkarlığın, maddi-texniki bazanın gücləndirilməsi üçün postmüharibə dövrundə də böyük miqyaslı büdcə vəsaitlərinin ayrılması bilinən hadisədir. Şəhidlərimizin ruhunu Silahlı Qüvvələrimiz yeni başarılarla şad edəcəkdir!\nİstər döyüşlərdə, istərsə doyüs təlimlərində həlak olan hərbçilərimizin əziz ruhu qarşısında dərin ehtiramla baş əyir, ruhlarına əbədi şadlıq diləyirəm.


Azərbaycanın olimpiya yığması Braziliyaya yola düşür — Axtarırıq.Biz\nAzərbaycanın olimpiya yığması Braziliyaya yola düşür Rio-de-Janeyroda keçiriləcək XXXI Yay Olimpiya Oyunlarında iştirak edəcək idmançılarımızın və Azərbaycan nümayəndə heyətinin Braziliyaya yola salma mərasimi keçirilir.\nLent.az-ın “azərtac”-a istinadən məlumatına görə, Heydər Əliyev Beynəlxalq Aeroportunda keçirilən yolasalma mərasimində ölkəmizin idman ictimaiyyətinin nümayəndələri, idmansevərlər, KİV-lərin nümayəndələri iştirak edirlər.\nOlimpiadada ölkəmizi təmsil edəcək 56 idmançıdan 36-sı ilk dəfə Olimpiya Oyunlarının iştirakçısı olacaq. Komandamız daha geniş beynəlmiləl tərkibə malikdir və əsasən titullu idmançılardan ibarətdir. Onların əksəriyyəti nüfuzlu beynəlxalq idman yarışlarında lisenziya qazanmaqla yanaşı, eyni zamanda, həmin yarışların qalibi olaraq dünya və Avropa çempionları adına layiq görülüb. Rio-de-Janeyroda Azərbaycan güləş, gimnastika və boks olmaqla, 3 hakimlə də təmsil olunacaq. Bundan başqa, idmançılarımızı 34 məşqçi, 6 həkim, fizioterapevtlər, texniki işçilər və digərləri müşayiət edəcək.\nAzərbaycan komandasının Olimpiya kəndində salamlanması və bayrağımızın qaldırılması mərasimi isə avqustun 3-də keçiriləcək. Məlumat üçün qeyd edək ki, yarışa ilk günlərdən başlayacaq gimnastlar, cüdoçular və güləşçilərimiz Braziliyaya əsas komandadan tez yollanıblar. Mənbə: http://news.lent.az/news/249791\n02.08.2016 47 News ←Dostlarınla paylaş


AMEA Tarix İnstitutu yeni Azərbaycan tarixi kitabı hazırlayır » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nBu barədə İnstitutun direktoru Yaqub Mahmudov məlumat verib\nAzərbaycan Milli Elmlər Akademiyasının Tarix İnstitutu tərəfindən yeni Azərbaycan tarixi kitabının yazılmasına başlanıb. Bu barədə bunu jurnalistlərə açıqlamasında institutunun direktoru Yaqub Mahmudov bildirib.\nOnun sözlərinə görə, Azərbaycan tarixinin yenidən hazırlanmasına çox böyük ehtiyac var: “Vaxtilə çapdan çıxan 3 cildik və 7 cildlik “Azərbaycan tarixi”ndə bir sıra nöqsanlar, yuxarından olan diktələr, elmin o vaxtı vəziyyəti ilə bağlı çox ciddi qüsurlar var. İrəvanın, Dərbəndin tarixi Azərbaycan tarixinə düşməyib, Borçalının, Cənubi Azərbaycanın tarixi lazımınca tədqiq olunmayıb. Bir sıra dövlətlərimizin tarixinə düzgün qiymət verilməyib. Ona görə də, Prezident Administrasiyası tərəfindən 3 cildlik Azərbaycan tarixinin yeni səpkidə hazırlanması barədə göstəriş verilib. Artıq bununla bağlı konsepsiya hazırlanıb, yaxın 5-6 ay ərzində cildlərin hazırlanmasına başlanılacaq”.\nTarix dəqiq elm olmadığı üçün tez-tez dəyişir fikirlər...Məncə, həqiqətən də, dəyişilməyə ehtiyacı var. Təşəkkürlər\n26 may 2011 10:50\nHERDEN VEREQLESEK OLENEDEK OXUMAQ OLAR\n26 may 2011 08:42\nlap yaxsi ne deyim\nUYDA AMMA COXDUDA3 CILDIK KITAB..TESEKKURLER\n25 may 2011 20:07


sipər | Sizinyol.com\nMühasirədə qalan İŞİD-çi evlərin birindən günahsız uşağı çıxarıb canına sipər etdi…(Video izlə)\nMosul şəhərində İraq ordusunun hava zərbəsindən qorunmaq üçün İŞİD terrorçusu günahsız uşağı özünə sipər edir. SizinYol təqdim edir:\nTerrorçuların mülki əhalidən sipər kimi istifadəsinə son qoyulmalıdır!\nSizinYol.com FNA-ya istinadən xəbər verir ki, İran Ali Milli Təhlükəsizlik Şurasının katibi Əli Şəmxani məntəqədəki son durumla bağlı suallara aydınlıq gətirib. Söhbətdə Suriya, Rusiya, Hələbin son durumu, BMT və bəzi ölkələrin atəşkəs istəyi kimi mövzular Davamını oxu\nQasim Süleymani: Canımızı sünnə əhlinin müdafiəsində sipər etmişik!\nSizinYol.com xarici mətbuata istinadən xəbər verir ki, Qüds Qüvvələri komandanı General Qasim Süleymani macəra arxasınca olmadıqlarını bildirib. General Süleymani deyib: İran İslam Respublikasının prinsipləri düşmənlərin prinsiplərinə bənzəmir. Bəziləri bu fərqi macəraçılıq kimi görür… Təkfirçilik sünni Davamını oxu


2005-cü ilin hadisələri və xəbərləri | AZƏRBAYCAN DÖVLƏT NEFT AKADEMİYASI\nİnstitutunun direktoru, akademik Musa Rüstəmov konfrans iştirakçılarını təbrik etmişlər. Sonra 2 gün ərzində 7 bölmənin iclaslarında 62 gənc tədqiqatçının məruzəsi dinlənilmişdir Məruzələr hər bölmədə 5 müstəqil münsif tərəfindən qiymətləndirilmişdir. 7 nəfər məruzəçi I dərəcəli diplomla və baş sponsor «Azərsell Teleçom» birgə müəssisəsi tərəfindən mobil telefonlarla, 2 nəfər I dərəcəli diplom və «Siemens»in hədiyyələri ilə mükafatlandırılmışdır. «Emerson Process Management» və «Halliburton» şirkətlərinin köməyilə 62 məruzənin mətni 312 səhifəlik toplu şəklində çap olunmuşdur.\n2005-ci ildə Heydər Əliyev adına Neft Emalı Zavodunun köməyi ilə ADNA-nın əsas tədris binasının bir hissəsində, 2000 m2 ərazidə, əsaslı təmir işləri aparılmış, auditoriyalar mebellə və avadanlıqla təchiz olunmuş, bir neçə ixtisaslaşdırılmış mühazirə zalı və kompüter mərkəzi yaradılmışdır. 2005-ci ilin oktyabrında «Halliburton» şirkətinin köməyi ilə «Neft və qaz quyularının qazılması» kafedrasında yaradılan 20 kompüterlə və digər aksessuarlarla təchiz edilmiş, lokal şəbəkəli mərkəz və ixtisaslaşdırılımış auditoriya istismara verilmişdir.\n2005-ci ilin noyabr ayının 8-29 arasında Azərbaycan Dövlət Neft Akademiyasının Tələbələrinin «Konstitusiya günü»nə həsr olunmuş 54-cü elmi-texniki konfransı keçirilmişdir.\nKonfransın açılış mərasimində rektor, professor Siyavuş Qarayev, Təhsil Naziri, professor Misir Mərdanov və ADNA-nın 1956-cı ildəki məzunu, MEA-nın Kibernetika İnstitutunun direktoru, akademik Telman Əliyev çıxış etmişlər.\nNoyabr ayı ərzində bölmələrdə 17 iclas keçirilmiş və orada 247 məruzə dinlənilmişdir. Tələbələrdən 21-i Təşkilat Komitəsinin I dərəcəli, 22-i II dərəcəli diplomlarla, 1-i həvəsləndirici mükafata və 15 nəfəri Tələbələrin Həmkarlar İttifaqı Komitəsinin pul mükafatlarına layiq görülmüşlər. Bu tələbələrin hamısına (59 nəfər) konfransın baş sponsoru «Azercell Telecom» Birgə Müəssisəsinin, 11-nə «Siemens», 10-na «Emerson Process Management» və 38-nə «Halliburton digital and consulting solutions» şirkətlərinin hədiyyələri verilmişdir.\nFiled under: ADNA,News |\n« 2004-cü ilin hadisələri və xəbərləri 2006-cü ilin hadisələri və xəbərləri »\n83. 049 hit


Məzmun Analitikası: Markalar və pərakəndə satıcılar üçün uçtan uca e-ticarətin idarə edilməsi | Martech Zone\nMəzmun Analitikası: Markalar və pərakəndə satıcılar üçün uçtan uca e-ticarətin idarə edilməsi\nŞənbə, Noyabr 18, 2017 Thursday, May 7, 2020 Douglas Karr\nÇox kanallı perakendeciler doğru məhsul məzmununun vacibliyini dərk edirlər, lakin yüzlərlə fərqli satıcılar tərəfindən hər gün veb saytlarına əlavə olunan on minlərlə məhsul səhifəsi ilə hamısını izləmək demək olar ki, mümkün deyil. Digər tərəfdən, markalar tez-tez böyük bir sıra prioritetləri ələ keçirirlər və bu da hər siyahının yenilənməsini təmin etmələrini çətinləşdirir.\nMəsələ burasındadır ki, pərakəndə satıcılar və markalar tez-tez zəif məhsul tərkibi problemini tək nöqtəli həllər tətbiq edərək həll etməyə çalışırlar. Məhsul siyahıları ilə bağlı problemlər haqqında məlumat verən analitik texnologiyaya sahib ola bilərlər, lakin məzmun problemlərini buna uyğun həll etmək üçün alətlər təqdim etmirlər. Digər tərəfdən, bəzi pərakəndə satıcılar və markalarda məhsul məzmunu məsələlərini idarə etmək və redaktə etmək üçün alətlərə sahib olan, lakin hansı məlumatların yenilənməsini və necə yenilənməsini lazımi şəkildə göstərməyən bir məzmun sindikatlaşdırıcısı ola bilər.\nPerakendeciler və birlikdə işlədikləri markalar, müştərilərə məhsulların onlayn olaraq araşdırılması və satın alınması üçün tələb olunan məlumatları təqdim etmək üçün həm analitik, həm də məhsul tərkibi rəhbərliyinə ehtiyac duyurlar. Content Analytics, həm pərakəndə, həm də satıcıları üçün dəyər təmin edən analitik, məzmun idarəedilməsi və hesabatların hamısını bir platformada birləşdirən ilk və tək ucdan e-ticarət həllidir.\nPerakendeciler üçün Məzmun Analizi: VendorSCOR ™\nVendorSCOR ™, pərakəndə satıcılara saytlarında yerləşdirdikləri məhsulun məzmununa görə satıcılarını məsuliyyətə cəlb etmək imkanı verən bir vasitədir. Bu növün ilk və yeganə həlli olan VendorSCOR, pərakəndə satış şirkətlərinə satıcılara hansı sahələrin dərhal diqqət və redaktə edilməli olduğunu göstərmələrini, sayt keyfiyyətini optimallaşdırmasını və bütün marka şəbəkələri ilə vahid rabitə təmin etmələrini təmin edir. Xüsusi markalar üçün VendorSCOR, səhifələrinin həm pərakəndə, həm də müştəri tələbləri ilə uyğunlaşmasını təmin edərək müştərilərin sədaqətini və dönüşüm nisbətlərini artırır.\nVendorSCOR ilə pərakəndə satıcılar həftədə bir dəfə satıcıların məhsullarının hər birinin keyfiyyətinə dair hesabat kartları göndərə bilər, bu da onların məzmununun həmişə pərakəndə satış standartlarına cavab verməsini və istehlakçılar üçün ən yaxşı şəkildə optimallaşdırılmasını təmin edir. Veb məlumatların çıxarılmasını istifadə edərək alət, itkin şəkillər, zəif məhsul təsvirləri, qiymətləndirmə və təhlil çatışmazlığı və trafikə və dönüşümə təsir göstərən digər məsələlər kimi boşluqları, səhvləri və çatışmazlıqları müəyyən etmək üçün saytı tarar. Alət daha sonra satıcılara nələrin düzəldilməsini prioritetləşdirməyə kömək edir və məzmunun yaxşılaşdırılması üçün hərəkətli fikirlər və addımlar verir.\nSatıcılar məzmunu və inkişaf imkanları ilə bağlı problemləri başa düşdükdən sonra, VendorSCOR markalara müvafiq olaraq yeniləmələr etməyə kömək edir. Content Analytics-in möhkəm PIM / DAM aləti markalara məhsul tərkibini saxlamağa və redaktə etməyə imkan verir, eyni zamanda hər məhsulu axtarış üçün ən yaxşı şəkildə necə optimize edə biləcəklərini görər. Buradan markalar, məhsul məzmununu bütün pərakəndə kanallarına uyğun formatda sürətlə sindikatlayaraq platformalar arasında uyğunluq və dəqiqlik təmin edə bilər.\nVendorSCOR, perakendecilərə saytlarının üstün məhsul məzmunu təmin etmələri üçün ehtiyac duyduqları alətləri təqdim edərək, nəhayət pərakəndə satış və satıcıların satışlarını artırmaq və daha yaxşı müştəri təcrübələri təmin etmək üçün birlikdə işləməsinə imkan verir.\nVendorSCOR bal kartlarında Content Analytics ilə ortaq olan ilk böyük pərakəndə satıcılardan biri olan Target, 2017 tətil mövsümü ərəfəsində irəliləyişlər etmək üçün bu vasitənin istifadəsinə diqqət ayıracaq. Hədəf kimi pərakəndə satış şirkətləri, daxili paydaşları, markaları və ən əsası alıcıları üçün alış-veriş təcrübəsini asanlaşdırmağa kömək etmək üçün VendorSCOR-a müraciət edirlər.\nHəm analitik, həm də içerik rəhbərliyini birləşdirmək, günümüzün ultra rəqabətli pərakəndə mənzərəsində yaşamaq və qazanmaq üçün açardır. Perakendeciler istehlakçılara alış-veriş etmək üçün lazımlı məlumatları vermirlərsə, sadəcə alacaqlarına gedəcəklər. VendorSCOR yalnız bir problemi izləmir, eyni zamanda pərakəndə satıcılara və ortaq olduqları markalara, birlikdə düzəltmək üçün asan və istifadəçi dostu həllər təqdim edir. Kenji Gjovig, Məzmun Analitikində Tərəfdaşlıq və İş İnkişafının Müdiri\nMarkalar üçün Məzmun Analitikası: Markalar üçün İlk Daşıyıcı Hesabat Aracı\nMarkalar pərakəndə satış qiymətlərini az xəbərdarlıqla tənzimlədiklərini yaxşı bilirlər, lakin pərakəndə satıcıların alqoritmlərinin sürətinə uyğun proqram zəkası olmadan hansi pərakəndə satıcı qiyməti əvvəlcə dəyişdiyini və nə qədər dəyişdiyini təyin edə bilmirlər.\nContent Analytics-in Birinci Daşıyıcı Raporu, pərakəndə satış obyektlərinin qiymətlərini nə qədər dəyişdiyini və kimin birinci getdiyini müəyyənləşdirərək hesabat verən çoxsaylı pərakəndə satış saytlarında eyni məhsulların qiymətlərini real vaxt rejimində izləyir. Mövcud MAP və MSRP qiymət pozuntusu hesabatlarına problemsiz bir əlavə olaraq First Mover Report, markaların marjanın yaxşılaşdırılması imkanlarını müəyyənləşdirməsinə və izləməsinə və bütün onlayn kanallarda doğru qiymətlərin təmin edilməsinə kömək edir.\nMarka Case Study: Mattel\nİçerik Analitikası ilə əməkdaşlıq etməzdən əvvəl, Mattel artıq çox kanallı idarəetməyə strateji bir diqqət ayırırdı, lakin getdikcə daha çox tələb olunan istehlakçıların onlayn təcrübələr üçün gözləntilərini davam etdirmək üçün alətləri yox idi.\nSatışları yaxşılaşdırmaq və marka kapitalını onlayn olaraq qorumaq üçün Mattel, e-ticarət ticarəti üçün üç yönlü bir kanallı strategiya hazırlamaq üçün Content Analytics-ə müraciət etdi:\nBaşlıqları və məhsul təsvirlərini optimallaşdırmaqla yanaşı axtarış üçün optimallaşdırılmış açar sözlər, foto və videolar əlavə edərək məhsulun məzmununun yaxşılaşdırılması\nMəhsulların stokdan çıxdığı zaman real vaxtda görünə bilməklə stok xaricindəki nisbətlərin azaldılması\nHesablama və analitik strategiyalarını tətbiq edərək üçüncü tərəf satış kanallarından faydalanaraq alış qutusu fürsətlərini necə artıracağınızı başa düşməyə kömək edin\nBu üç ağrı nöqtəsinə toxunaraq, Content Analytics Mattel-in marka təcrübəsini və nəticəsini yaxşılaşdırmağı bacardı. Xüsusi göstəricilər daxildir:\nƏn yaxşı 545 SKU-nun məzmununu, hər maddədə% 100 məzmun Analitikinin Məzmun Sağlamlığı Puanını qazandıqları yerə qədər optimallaşdırdı.\n62-cı ilin noyabr-dekabr ayları arasında səhmdarsız faiz dərəcələri 2016% azaldı\nƏsas sürücülər üçün stok qiymətləri 21% artırıldı\nMattel stokda olmadığı zaman alış qutusunu təmin etmək üçün üçüncü tərəf satış kanalı olan "Mattel Shop" yaradıb, beləliklə marka bərabərliyini və müştəri təcrübəsinə nəzarəti qoruyub saxladı.\nBirdən çox kanalda minlərlə SKU ilə qarşılaşdığınız zaman, düzgün alətlər və məlumatların bir yerdə toplanması bizə dəyişikliyi harada sürətləndirəcəyimizi dəqiq müəyyənləşdirməyə kömək edir. - Erika Zubriski, Satış üzrə vitse-prezident, Mattel\nDigər markalar və pərakəndə satıcılar istifadə edir Məzmun Analitikası Walmart, P&G, Samsung, Levi's, L'Oreal və daha çoxunu əhatə edir.\nTags: məzmun sağlamlığıMəzmun Marketinqbəndelektron ticarət məzmunuKenji GjovigL'OrealLevi-ninmattelP&GpimMəhsul pagespərakəndə məzmunuSamsungskuhədəfsatıcı hesabısatıcıWalmart\nClicktale: Kodsuz bir mühitdə Analitik Tədbir İzləmə\n27 Noyabr 2017, saat 11:49\nRəqəmsal marketinq dünyasında irəliləməyimizə kömək edən marketinq texnologiyası alətləri üçün geniş bir çeşid var. Marketinq texnologiyası alətləri işləri asanlaşdırır. Məzmun üçün Buzzsumo, qrammatik və s. Alətlər əldə etdik. Dizayn üçün Lümen 5, şablon və s. Alətlərimiz var. HTML üçün lakmus, mürəkkəb fırçamız var. E-poçt marketinqi üçün Mailchimp var. Seo üçün Href, Rankwatch, Açar Söz Planlayıcısı və s. Analitiklər üçün Google analitiklərimiz var. Sosial mediada Socio vəkilliyi var, az da olsa, Layihə idarəçiliyi üçün ləng, google drive və s. Alətlərimiz var. Bütün bunlar rəqəmsal marketinq dünyasında mühüm rol oynayır.


Leyla Abdullayeva: Ermənistana çox yaxşı bəllidir ki, Qarabağ xalqı deyə anlayış mövcud deyil | 1news | Xəbərlər\n1 İyul saat 12:47\nAzərbaycan və Ermənistan Xarici İşlər nazirlərinin ATƏT-in Minsk Qrupunun həmsədrlərinin iştirakı ilə 30 iyun tarixində keçirilən onlayn görüşü ilə bağlı Ermənistan XİN-in yaydığı məlumatla bağlı Azərbaycan XİN-in Mətbuat xidməti idarəsinin rəisi Leyla Abdullayeva KİV-in sualını cavablandırıb.\nBu haqda 1news.a-a XİN-in mətbuat xidmətindən verilən məulatda bildirilib:\n- Azərbaycan və Ermənistan Xarici İşlər nazirlərinin ATƏT-in Minsk Qrupunun həmsədrlərinin iştirakı ilə 30 iyun tarixində keçirilən onlayn görüşü ilə bağlı Ermənistan XİN-in yaydığı məlumatda Azərbaycanın “qeyri-konstruktiv bəyanatlarına” istinad edilərək, Qarabağ “xalqının” təhlükəsizliyindən bəhs edilir. Bu barədə sizin şərhinizi öyrənmək istərdik.\n- ATƏT-in Minsk Qrupunun həmsədrləri və ATƏT-in Fəaliyyətdə olan sədrinin şəxsi nümayəndəsinin iştirakı ilə Azərbaycan və Ermənistan Xarici İşlər nazirlərinin 30 iyun tarixində keçirilən videokonfrans formatında görüşü ilə bağlı AR XİN-in rəsmi açıqlaması yayıldı. Qeyd etdiyimiz kimi, görüş zamanı nazir Elmar Məmmədyarov Azərbaycanın işğal olunmuş ərazilərində Ermənistan tərəfindən həyata keçirilən qeyri-qanuni fəaliyyəti, o cümlədən həyata keçirilən infrastruktur dəyişiklikləri məsələsini qaldırdı. Nazir, həmçinin məhz Ermənistanın təxribatçı əməllərinin ritorikanın alovlanmasına xidmət etdiyini vurğuladı.\nErmənistan XİN-in görüşlə bağlı yaydığı açıqlama işğalçı ölkənin ənənəvi olaraq sərgilədiyi tamamilə əsassız mövqeyi növbəti dəfə təkrarlayır. Aydındır ki, bölgədəki gərginliyin, ritorikanın, qarşıdurmanın, düşmənçiliyin kökündə Ermənistanın təcavüzkar siyasəti, Azərbaycanın beynəlxalq tanınmış ərazilərini hərbi işğal altında saxlaması və bu ərazilərdəki çoxsaylı yerli azərbaycanlıya qarşı etnik təmizləmə həyata keçirməsi durur. Əhalini sülhə hazırlamaq öhdəliyindən danışan Ermənistan, bu öhdəliyinə əməl edərək işğalçı qüvvələrini Azərbaycanın Dağlıq Qarabağ və ətraf rayonlarından çıxarmalı və məcburi köçkünlərin öz evlərinə geri dönməsinə maneə yaratmamalıdır.\nO ki, qaldı Ermənistan XİN-in istinad etdiyi Qarabağ “xalqı” ifadəsinə, hamıya elə Ermənistanın özünə də çox yaxşı bəllidir ki, Qarabağ xalqı deyə anlayış mövcud deyil. Qarabağda yaşayan ermənilər Azərbaycanın bu bölgəsində yaşayan iki icmadan birini təşkil edir; Qarabağın azərbaycanlı icması Ermənistanın təcavüzü nəticəsində evlərindən didərgin düşüb, məcburi köçkünə çevrilib. Münaqişənin həlli üzrə aparılan danışıqların məqsədi də elə bu insanların pozulmuş fundamental hüquq və azadlıqlarının bərpa edilməsidir, Ermənistan silahlı qüvvələrinin Azərbaycanın ərazilərindən çıxarılmasının təmin edilməsidir. Bölgədə davamlı sülh, sabitlik və təhlükəsiliyin təmin olunmasının başqa yolu yoxdur.


“Tarqovı”da gərgin anlar yaşandı — Bıçaqla hücuma keçdi (VİDEO) Demokrat.az\nBakının mərkəzində xuliqanlıq edən şəxslər saxlanılıb.\nBelə ki, bir neçə şəxs Nizami küçəsində (Tarqovı) içkili halda asayişi pozub. Onlar küçədə təhqiramiz ifadələr işlədib, əllərində bıçaqla dava ediblər. Hətta bir gənc köynəyini də çıxarıb və heç kəsi yaxınına buraxmayıb. Ərazidə xidmət göstərən polis əməkdaşlarının sayıqlığı nəticəsində həmin şəxslər saxlanılıb.\nSakinlərin çəkdiyi videoları təqdim edirik:\n12 Dekabr 2019, 22:49


Azərbaycan Silahlı Qüvvələrinin yaradılmasından 93 il ötür\nGöndər Bakı + 14°C\tGün çıxır: 07:45 USD1.5858\nBazar, 26 İyun, 201101:04\nBu gün Azərbaycan Silahlı Qüvvələrinin yaranmasından 93 il ötür. Geostrateji mövqeyinə görə, böyük dövlətlərin maraqlarının kəsişdiyi ölkə olan Azərbaycanda Demokratik Respublikanın yarandığı gündən, dövlətçiliyin mühüm atributu sayılan nizami ordu quruculuğu istiqamətində addımlar atıldı. 1918-ci il mayın 28-də qəbul edilmiş “İstiqlal bəyannaməsi”ndə qeyd edilirdi ki, Azərbaycan özünü xarici müdaxilələrdən müdafiə etmək, daxili düşmən qüvvələrini zərərsizləşdirmək üçün nizami orduya malik olmalı, özünün silahlı qüvvələrini yaratmalıdır. Çünki müstəqil ordusu olmayan dövlətin milli dövlətçiliyi həmişə yadellilərin təhlükəsi altında yaşamağa məhkumdur.\n"WhatsApp"da daha bir yenilik (FOTO)\tŞəhid əsgərin son mesajı (FOTO)\tTürkiyənin məşhur serialı bitir (VİDEO)\tManatdan növbəti bahalaşma\tHava xəbərdarlığı edildi - qar qayıdır\tBu işçilərin maaşı artırılacaq\tAzərbaycanda 11 bank ləğv olunur\tPutin Ərdoğanla görüşməyib (FOTO)\tPrezident karvanının keçəcəyi meydanı partlatdılar\tArvadı ilə dalaşan kişi 9 nəfəri öldürdü Naxçıvan aeroportundakı məsələyə rəsmi aydınlıq gətirildi\tAta 8 yaşlı qızını öldürmək üçün killer tutdu (FOTO)\tTaleh Bağırov və 68 nəfər həbs edilib\tŞəmkirdə ailə məktəbə göndərdiyi qızının meyitini tapdı Türkiyə qırıcıları bombardman etdi\tƏrdoğandan Rusiyanın şok iddiasına sərt cavab\tBakı Tiflisə etibarlı olduğunu sübut etdi\tProblemli kreditlərdən çıxış yolu\tGöyçayda qətl: Hadisə yerində araşdırma gedir\tKafedə yeyib-içəndən sonra öldürüldü (FOTO)\tAzərbaycanın ölüm-dirim oyunu\t“MTN işi” ilə bağlı həbs edilənlərin sayı açıqlandı (FOTO)\tAzərbaycanda böyük zoopark yaradılır (FOTO)\tBakı otelləri böyük gəlirlərə hazırlaşır\tBakıda kişi özünü körpüdən atmaq istədi (FOTO) (YENİLƏNİB)\tKateqoriyadan digər xəbərlər\tPolad Bülbüloğlu Rusiyada fəxri nişanla təltif edildi\nPrezident: Azərbaycan üçün yeni dövr başlayır\n"İndiki dövr inkişaf etmiş ölkələrdəki kimi olacaq".\nNazirin “NAZ-Lifan” alması ilə bağlı rəsmi açıqlama\nNazirliyin şöbə müdiri: "Son iki ildə sadəcə 1933 ədəd avtomobil alınıb".\nTelefona cavab verməyən nazirlərə açıq mesaj\nMillət vəkili: Zənglərimə laqeyd yanaşsalar, onların adlarını açıqlayacağam.\nDövlət başçısı İlham Əliyev bu barədə sərəncam imzalayıb.\nİlham Əliyev gənclərlə (FOTO)\n"Minsk qrupu Qarabağ məsələsinin həllinə yox, dondurulmasına çalışır".


Təbii saçlara keçid prosesi - Saç kimyəvi maddələrin istifadəsini necə dayandırmaq olar - Saç\nKimyəvi düzləndiricimi atıb işə başladığımdan təbii saçlarımı böyütmək təqribən 18 ay əvvəl bir sevgi nifrət əlaqəsi yaşadım proses -Sən məhəbbət. Bu səyahətə niyə başladığımı soruşduğum günlər, saçlarımın baxışlarına büküldüyüm günlər, hamısını cəhənnəmə söyləməyə yaxın olduğum günlər var idi. Ancaq sonunda saçlarımı olduğu kimi qucaqlamağı öyrəndim. Budur oraya necə gəldim.\nƏvvəlcə kimyəvi maddələrlə vidalaşdım.\nBir rahatlayıcı olan hər kəsin söylədiyi kimi, proses rahat deyil: Bir stilist köklərinizə sərt kimyəvi maddələr tətbiq edir, sonra son müalicənizdən bəri hər hansı bir böyüməni rahatlaşdırmaq üçün onları işləyir. Kimyəvi maddələr çox qalmışsa, saç dəriniz yanmağa başlayır, buna görə stilistlər mütəmadi olaraq 'Hələ hiss edirsinizmi?' Deyə soruşurlar. Saçlarınız başınızdan ayrılmadan əvvəl yaxalamaları lazım olan bir əlamətdir. Dəfələrlə karıncalanma hiss etdim və düşündüm, Başqa bir dəqiqə saxlaya bilərsiniz. Hansı dəli - bunlar kimyəvi maddələr! -Ancaq mən qazancım üçün ən çox zərbə almaq istədim.\nSonra böyüyən ağrılar var idi ...\nSaçlarımı kimyəvi yolla düzəltməyi dayandırdığımdan səkkiz ay keçdi və 2,5 düym təzə, təbii böyümə dəlicəsinə quru və qırıqdır. Çox işləyirdim, bu da vəziyyəti daha da pisləşdirir, çünki tərləmə saç xəttimi kollu edir, sümük düz uclarımdan vəhşicəsinə fərqli bir toxuma. Tez-tez elə gəlir ki, sanki bir fırçaya sahib deyiləm. Rahatlaşdırıcılardan əziyyət çəkdiyim üçün (xərc, vaxt, fiziki ağrı) və həqiqi toxumamla yenidən tanış olmağa hazır olduğum üçün bu prosesi başladım (bu, indi moda olur). Ancaq bu müddətin bal ayı mərhələsinin bitdiyi aydındır.\nBeləliklə, özümü daha rahat hiss etmək üçün uzantılara keçdim.\nİpək kimi hamar köklərin və asan üslubun qayğısız günlərini arzuladığım bir çox məqam olmuşdu, amma bunu görməyə sadiqəm. Ancaq bəzi qısa yolları götürməyin üstündə deyiləm. Buna görə stilistim Vikki Chambers-Williams müvəqqəti uzantıları seçməyimi təklif edəndə tərəddüd etmədim. Saçlarımın içərisinə tikiləcək, saçlarımla möhkəm toxunacaqdı. Bu qoruyucu üslub məni kövrək yeni tellərimi bir flatiron istiliyinə məruz qoymaqdan xilas edəcək və əlavə stress və ya qırılma riski olmadan daha uzun və daha güclü böyüyə bilər. Ən yaxşısı, üslubu rahatlaşdırdığım kimi bir meh olacaqdı. Uzatmaların qoyulması salonda təxminən beş saat çəkdi, lakin sonrakı iki aylıq rahatlıq üçün buna dəyərdi.\nNəhayət, onları buraxmağa məcbur oldum.\nStilistim nəhayət uzantıları götürdükdə, saçlarımın nə qədər və qalın olması məni şoka salır. Kiçik hissələrin bükülməsini və bir qıvrım effekti yaratmaq üçün bir saat quruducunun altında oturmağımı özündə ehtiva edən iki saplı bir büküm edir. Nəhayət qurutma maşını dayandıqda mən sancaqlar və iynələrdayam. Bəyənərəm? Və daha əhəmiyyətlisi, saxlayacağam?\nNəhayət, öz saçlarımı necə tərtib etməyi özümə öyrətməyin vaxtı gəldi - mənim həqiqi saç.\nBu müddət ərzində məni ən çox qorxutan şey, öz saçlarımı necə etməyi öyrənməyin lazım olduğunu başa düşməkdir. Tezliklə bir stilistlə görüş yazaraq özüm bunu etməyə çalışacağam (və uğursuz olacağam). Ancaq bu artıq bir seçim deyil. Mənim burulmağım cəmi bir neçə gündür davam edir, yəni görünüşlər arasında özüm-özüm müəyyən etməliyəm - hansı məhsullar işləyir, hansı üslubları bəyənirəm. Nəhayət kimyəvi rahatlatıcı yolun sonuna çatanda yeni bir səyahət yeni başlayır. Artıq sürətli düzəlişlər yox, təbii toxumamdan qaçmaq olmaz.\nBu hekayə əvvəlcə ortaya çıxdı İyun O. nömrəsi\nƏlaqəli hekayə Ən Gözəl Təbii Saç Məhsulları Reklam - Aşağıda oxumağa davam edin\nkimisə düşünəndə və o ortaya çıxanda\nmüsbət iş təsdiqləri


"Sarkisyan qulağının dibini görər" - Novruz Məmmədov-VİDEO - Qafqaz Xəbər Agentliyi - qafqaznews.az\n“Sarkisyan status-kvonu belə saxlaya bilməyəcək”\nNovruz Məmmədov Serj Sarksyanın bəyanatlarına fikir verməməyi məsləhət görüb: “Boş-boş söhbətlərdir. Siz varsınız, mən varam. Sarkisyan torpaqları yox, qulağının dibini görər. Öz status-kvosunu saxlamaq üçün belə deyir. Amma o da boş şeydir, status-kvonu saxlaya bilməyəcək”. (Region TV)\nAzərbaycan Ermənistan Prezident Administrasiyası Qafqaz Xəbər Agentliyi Qafqaznews.az


Ecamm Live: Hər Canlı Yayımçı üçün Mütləq Yazılı Proqram | Martech Zone\nEcamm Live: Hər Canlı Yayımçı üçün Mütləq Proqram olmalıdır\nÇərşənbə axşamı, Avqust 24, 2021 Çərşənbə axşamı, Avqust 24, 2021 Douglas Karr\nNecə yığdığımı paylaşdım ev ofisində canlı yayım və podkastinq üçün. Yazıda yığdığım aparatla bağlı ətraflı məlumat var idi ... ayaq üstə olan bir masa, mikrofon, mikrofon dəsti, səs avadanlığı və s.\nAz sonra Jack Klemeyer adlı yaxşı bir dostumla danışırdım, a sertifikatlı John Maxwell Coach və Jack mənə əlavə etməyim lazım olduğunu söylədi Ecamm Canlı Canlı yayımımı bir pillə yüksəltmək üçün proqram alətlər dəstimə. Proqram həqiqətən parlaqdır və sisteminizdə canlı yayım üçün istənilən sayda inkişafa sahib ola biləcəyiniz bir virtual kamera yaratmağa imkan verir.\nOfisim daxilində səs girişlərini, kamera girişlərini dəyişdirə, video girişimi tənzimləyə, masa üstü və ya pəncərələr əlavə edə, mətn bindirmələri əlavə edə, yerli qeydlər edə bilərəm və hətta birbaşa Facebook, LinkedIn, Twitch, YouTube, Restream.io -da yayımlaya bilərəm. , və qeyriləri. Mükəmməl səs və video istəyirsinizsə, onsuz yaşaya bilməyəcəyiniz inanılmaz dərəcədə güclü bir platformadır.\nEcamm Canlı Demo\nBurada böyük bir ümumi video var Ecamm Canlı insanların özləri…\nEcamm Live Xüsusiyyətləri əlavə edin\nKamera girişləri - Hər hansı bir bağlı olan USB kamera, noutbuk kamerası, DSLR və ya aynasız kameradan istifadə edərək HD keyfiyyətində görüntüləri yayımlayın və dəyişdirin.\nVideo girişləri - Akış Blackmagic HDMI çəkmə cihazları, iPhone və Mac ekran paylaşımı.\nAudio Girişi - Səs vermək üçün hər hansı bir qoşulmuş mikrofondan istifadə edin.\n4K Dəstək - Kristal şəffaf 1440p və 4K-də qeyd edin və yayımlayın.\nYaşıl Ekran - Studiya keyfiyyətli yaşıl ekran xüsusiyyəti ilə arxa planınızı dəyişdirin.\nBindirmeler - canlı yayımınıza mətn, geri sayma, izləyici şərhləri, üçdə ikisi və şirkət loqosu kimi qrafika əlavə edin.\nReal-time monitorinq - Bağlı bir ekranda yayımınızı izləyin.\nSaxlanılan səhnələr - ekranda başlıqlar və bölünmüş ekranlarla tamamlanan səhnələri əvvəlcədən tərtib edə bilərsiniz. Hər işim üçün səhnələr qura biləcəyim bu, mənim üçün əlverişli oldu.\nEkran Paylaşımı - Təqdimatlarınızı, dərslərinizi və demolarınızı bir kliklə canlı yayımlayın. Bütün ekranınızı və ya yalnız müəyyən bir tətbiq və ya pəncərəni bölüşməyi seçin. Canlı əlavə edin şəkildəki şəkil şəxsi toxunuş üçün yayım.\nSkype inteqrasiyası - Skype video zəngi istifadə edərək asan split ekranlı reportajlar aparın və qonaqlarınızın Ecamm Live-da kamera mənbəyi kimi göründüyünü görəcəksiniz.\nYenidən axın edin - Restream.io və Switchboard Live ilə inteqrasiya deməkdir ki, eyni anda birdən çox platformaya canlı yayım bir klikləmək qədər sadədir. Restream-in söhbət toplanması üçün quraşdırılmış dəstəyi ilə Ecamm Live, 20-dən çox platformadan söhbət şərhlərini belə göstərə bilər.\nVideo Play - Girişlər və əvvəlcədən qeydə alınmış seqmentlər üçün bir video faylı yayımlayın.\nİşdə bütün imkanları olan masaüstümün görünüşü:\nMənim üçün ən vacib xüsusiyyətlərdən biri, Ecamm Live'ın inanılmaz idarəetmələrə sahib olmasıdır ki, tənzimləməyimə imkan versin Logitech BRIO veb kameranın böyüdülməsi və pan, parlaqlıq, temperatur, rəng, doyma və qamma filtrləmə.\nEcamm Live ilə PULSUZ Başlayın\nAçıqlama: Bir şirkətin tərəfdaşıyam Ecamm Canlı və Amazon və bu yazıya bu linkləri daxil edirəm!\nTags: xüsusi axın açarıfacebook canlıFacebook canlı yayımlanırFacebook axınılinkdə canlı yayımLinkedin axınıcanlı yayımlogitech brioüçdə ikisiyenidən axın edinrestream.ioaxınaxın proqramışalter canlıseğirmetwitch canlı yayımseğirmə axınıvideo axınıvideo yayım proqramıYouTube canlı yayımYouTube axını


Temperatur kəskin düşəcək – Yazın əvvəlinə qayıdırıq\n16:52 21.05.2020 (Yenilənib 17:02 21.05.2020)\nMayın 23-ü gündüzdən 24-ü axşamadək havanın qeyri-sabit keçəcəyi, şimal-qərb küləyinin güclənəcəyi gözlənilir. Havanın temperaturu ötən günlərlə müqayisədə 8-10 dərəcə aşağı enəcək.\nBAKI, 21 may — Sputnik. Ekologiya və Təbii Sərvətlər Nazirliyi havanın dəyişəcəyi barədə xəbərdarlıq edib.\nNazirlikdən Sputnik Azərbaycan-a daxil olan məlumatda deyilir: